
L. Aurelius Cotta, L. Manlius Torquatus (i), dicuntur illi cons- 
tituisse mortem his eoipso die inferendam quo consulatum ini- 
rent, ipsis Kalendis Januariis proximi anni (65-689). 

In eadem noxa fuit Catilina. Cum vero indicia rei emanas- 
sent, firmoque cum praesidio ad Capitolium venissent consules, 
perficiendo incepio via tum non patuit, inque diem quintam 
Februarii consilium caedis translatum est. Si res pulchre tum 
caderet rerumque potirentur conjurati, Crassum dictatorem 
futurum fuisse, Caesarem vero magistrum equitum narrat Sue- 
tonius (2); Sallustius autem testis est Catilinamet Autronium, 
consulibusinterfectis, fasces sibi fuisse correpturos(3). 

Ex quo Sallustii loco verisimilc est P. Syllam, postquam 
inane coeptum Kalendis januariis evasisset, fracto animo, Cati- 
linae partes cessisse. 

Iterum vero, die dicta, consilium diremptum est, sive, deQ- 
ciente Crasso, signum dare Caesar non ausus est, ut ait Sueto- 
nius, sive, Sallustio si credere malis, Catilina maturavit pro 
curia signum sociis dare, cum nondum frequentes armaticon- 
venissent. Illa dicitur prior conjuratio Catilinaria. 

Interea Catilina in crimen repetundarum vocabatur, non jam 
ab Africanis, sed aCIodio, qui se in eorum locum eo consilio 
constituisse videtur ut minus graviter quam par esset cum reo 
ageretur. Hunc Cicero ipse defendere tum cogitabat (4). Sperabat 
enim cum eo, si judicio absolutus esset, uno conatu se consula- 
tum petiturum esse in comitiis anni 64 (690 U. c). Re ipsa 
tamen non defendit ; quam ob causam incertum est. Causae 
autem patronum habere ausus est Catilina illum ipsum Manlium 
Torquatum consulem, quem paulo ante pene interfecerat. 

Culpa tandem liberatus, consulatui statim studere aggressus 
est. Studebant autem simul Tullius Cicero et C. Antonius 
Hybrida, Marci Antonii oratoris filius, illiusque, qui postea 

(i) Sine ulla alia petitione, ut videtur; Cotta et Torquatus consulum 
evictorum fuerant competitores. 
(2) Caesar, 9. 
h) CatiL, XVIII. 
(4; Ad Atticy I, 2. 

triumvir exstitit, patruus. Coitione cum isto facta, faventibus 
etiam Crasso etCaesare cumpopularibus cunctishominibus,con- 
fidebat Catilina fore ut omnia ex sententia succederent. Sin 
aliter, fama erat eum paratum esse ad id, quod petitione con- 
sequi non potuisset, artibus malis et vi consequendum. 

Quo rumore commoti, Patres conscripti legem ferendamcura- 
runt, qua ambitus severius cohiberetur. Obstitit Mucius Orestes, 
tribunus plebis. Tum Cicero, jam toga candida more candida- 
torum iudutus, vehementem in curia orationem contra Mucium 
Orestem habuit, neque Catilinae pepercit, ita patefactis ejus 
facinoribus, ut simul non Antonium tantum, sed etiam factionis 
popularis principes, verbis austeris et gravissimis haud obscure 
peteret (i). Favit tum senatus petitioni Ciceronis pro quo, 
novo homine, antea dubitabat quin staret. 

Oratione iila gravi omissa, memorat Sallustius Patres eo vehe- 
menter esse commotos, quod Fulvia, Curii. qui in ea conjura- 
tione erat, amica, narravisset compluribus quae quoque modo 
de Catilinae conjuratione audivisset,« Ea res in primis, inquit, 
studia hominum accendit ad consulatum mandandum M. Tullio 
Ciceroni (2). d 

Comitiis igitur habitis, declarati sunt consules, Cicero pluri- 
mis sufifragiis, Antonius majore numero, ita tamen ut paucis 
tantumminor Catilina caderet. 

Quod hic aegerrime ferens, tum sui esse consilii profitetur ut 
in comitiis anni sequentis (63-691) consulatum petat, tum ad 
patranda facinora, majore etiam quam antea studio, se occulte 
parat. Multos assumit in societatem sceleris, Cornelium Lentu- 
lum Suram, praetorem designatum, Cethegum, L. Cassium 
Longinum, Ciceronis competitorem, in ratione petitionis, alios- 
que homines ad audendum projectos. 



^i) Exstant illius orationis reliciuiae multae cum enarrationibus valde 
utilibus Asconii ; haec orationis inscriptio est : M. Tullii Ciceronis in 
senatu in toga candida contra C. Antonium et L. Catilinam competitores, 
V. Koetschau : De M, Tullii Ciceronis oratione in toga candida hahita, 
Lipsiae, 1880. 

(2)Cd[/j7., XXIII. 



Cicero autem, ubi Kalendis januariis fasces sumpsit, ad duo 
mentem vertit consilia : ut ipse, comitante magno amicorum 
praesidio, conjuratorum gladium effugeret, ac quid facerent illi, 
quid pararent, notum haberet atque compertum. Macedoniam, 
provinciam ditissimam anno proximo gubernandam Antonio 
coUegaeea mente reliquit, ut eum conjuratione abalienaret, 

Interea homines populares, qui Catilinae favebant, impedi- 
menta consuli inferre senatumque una lacessere conabantur. 
Neque enim fuit alia mens illis, cum et legem P. Servillii Rulli 
de re agraria suaserunt, et fecerunt ut Rabirius, qui Saturnino, 
postquam eum senatus capite damnavisset, manus olim intu- 
lisse dicebatur, per T. Labienum, tribunum plebis, accusa- 
retur. 

Per aliquot tamen menses Cicero et Catilina, ducibus militum 
simiies se ad pugnandum parantibus, silentes adversaria con- 
silia explorare visi sunt; neque vero abstinebant, quin agerent. 
Nam Catilina non modo non « quietus erat, sed omnibus modis 
insidias parabat Ciceroni. Neque illi tamen ad cavendum dolus 
aut astutias deerant; namque a principio consulatus sui, multa 
poilicendo, per Fulviam effecerat ut Q. Curius, de quo paulo 
ante memoravi, consilia Catilinae sibi proderet (i). » 

Jam autem non longe ab eo die aberant quo in comitiis con- 
sules crearentur, cum forte in curia« Catoni judicium minitanti 
ac denuntianti respondit Catilina si quod esset in suas fortunas 
incendium excitatum, id sc non aqua sed ruina restinctu- 
rum (2). » 

Paulo post, « frequenti senatu, Catilinam excitavi, inquit 
Cicero, atque eum de his rebus jussi, si quid vellet, quae ad me 
allata essent, dicere. Atque ille, ut semper fuit apertissimus, 
non se purgavit, sed indicavit atquc induit, tum enim dixit : duo 
corpora esse reipublicae, unum debile, infirmo capite ; alterum 

(i) Sallust., Catil., XXVI. 

(2) Gic, ProMurena, XXV. — Itaque perspicuum est erravisse Sallus- 
tium quum illa verba ad hunc diem retulit (CatiL, XXXI) quo primam 
illam habuit Cicero contra Catilinam orationem. Erraverunt etiam cum 
Sallustio Florus, II, XII, 7, et Valer. Max. 9, 11, 3. 



firmum, sine capite : huic, quum ita de se meritum esset, caput, 
se vivo, non defuturum (i). » 

Quibus quidem diebus haec et illa Catilina dixerit historici 
« certant et adhuc sub judice lis est ».Constat tamen, ante comi* 
tialem diem, Catilinam ea dixisse : illa ante eum diem qui 
primum comitiis habendis esset constitutus, haec, eoipsodie; 
non est enim obliviscendum pridie ejus diei Ciceronem comitia 
distulisse in aliud tempus, ut in senatu de his rebus intereaage- 
retur. Ad mensem autem Julii comitia consulibus cooptandis 
haberi moris erat. Ideo, ea quae retuli, mense Julii facta esse sunt 
qui arbitrentur, quum alio tempore primum habenda fuisse 
comitia nihil sit indicio. 

Plerique vero, mense Octobri, eadem evenisse credere malunt, 
quia in posteriore Octobris parte reipsa habita esse constet co- 
mitia, habita esse autem illa paulo post eum, quo dilata fuis* 
sent, diem, ex oratione illa Mureniana videantur (2). 



(1) CiCER., Pro Murena, XXV. 

(2) Postquam retulit Cicero ea qu«e commemoravi Catilinae verba^ 
« his, inquit, rebus commotus... descendi in Campum... omnes ad Mu- 
renam se contulerunt. » {Pro Mur., XXVI.) Videntur errare qui, ut 
Antoine {Salluste, Paris, 1888, p. 92), eodem die credunt Ciceroni Cati- 
linam dixisse verba illa gravissima, et Patres senatusconsultum ultimum 
contra eum fecisse. Cicero enim in eodem orationis Murenianae loco que- 
ritur Patres nihil fere egisse nisi ingemiscerent, atque ita se gessisse ut 
Catilina e curia egrederetur triumphans gaudio. 

Quo vero die habita sint comitia atque consules Silanus et Murena 
creati sint, non satis est certum. De qua re nullum ex Sallustio sumere 
licet documentum ; Sallustius enim ne dilata quidem esse ad aliud tem- 
pus comitia curavit ut diceret. Eadem, inter recentes, alii alio tempore 
habita esse scripserunt. 

J.-B. Mispoulet quidem nuper in eam sententiam disputavit ut ea esse 
habita certum essei ante diem vigesiraam primam Octobris, verisimile vero 
mense Septembri. At inter alia, quibus illud legenti probetur, hoc affert 
quod milites Mallii, qui die vigesima septiraa Octobris arma in Etruria 
moverint, die quo creati sunt consules Silanus etMurena Romae fuisse 
ex Plutarcho constet.^Cec.,XIV.) Minime autem constat. Dicitenim PIu- 
tarchus Malliani milites Romam venisse die comitiali, sed a Cicerone 
comitia in aliud tempus fuisse dilata. Haud jure igitur ille allatus est 
Plutarchi locus. Adde quod idem Plutarchus {ibid.) narrat mota esse in 
Etruria armapaulo post quam habita comitia essent. Quod sane obstare 
credas quominus mense Septembri ea habita fuisse existimentur. 

Rursum acta illa esse die vigesima octava Octobris, ut volunt Antoine 
{op, ciL, p. g\) aliique, parum verisimile videatur perpendenti poste- 
riorem eum Plutarchi locum, eidemque cogitanti quam graviter, neque 

Statuto autem, qualiscumque fuit, die comitiorum, Cicero, 
cum certior factus esset vitae suae atque Silani et Murenae a 
Catilina insidias parari, descendit in Campum, ut ejus verbis 
utar, cum firmissimo praesidio fortissimorum virorum, et cum 
illa lata insignique lorica non quae eum tegeret (etenim sciebat 
Catilinam non latus aut ventrem sed caput et collum solere 
petere) verum ut omnes boni animadverterent, et, cum in metu 
et periculo consulem viderent, ad opem praesidiumque ejus 
concurrerent (i). 

Catilina vero jam tum suos cum gladiis in Campum adduxe- 
rat. Quo viso, neque non fortasse profusa largitione commoti, 
qui suffragium inibant a Catilina statim abhorruerunt ut ad Mu- 
renam se conferrent. 

Hanc verorepulsam ita tulit ille ut, ira frendens, quae para- 
visset ea jam maturaret. Statuerat enim fore in armis Mallium 
ante diem VI Kalendas Novembres, et caede optimatum in ante 
diem V Kalendas coUata, se Praeneste, si bene res cessiset, Ka- 
lendis ipsis Novembribus, nocturnoimpetu,esse occupaturum. 
At eorum nihil Ciceronem latuit. Quinetiam,ea nocte quae fuit 
ante diem vigesimam primam Octobris, ad eum venerunt haud 
tenues viri, qui ei litteras sibi missas afferrent, ex quibus eadem 
nefaria Catilinae coepta certiora efficerentur ; in his viris Crassus 
ipse erat (2). . 

Orto igitur die, Patres coegit consul. Qui, periculo commoti 
jam manifesto, consciverunt utviderent consules nequidres 
publica detrimenti caperet (3). Jussi sunt statim a consule Mar- 

non stulte, consulatus petitionem Catilina esset periclitatus, si tum 
suis ad arma contra rempublicam conclamare permisisset. 

Itaque credere malunt alii creatos esse consules die vigesima aut vi- 
gesima secunda Octobris. 

De die igitur controversia est, ita tamen ut si ad vigesimam Octobris, 
vel ea quidem ipsa die, vel paulo ante vel paulo post, rem actam esse 
putes, ad veritatem proxime accedere videans. 

(i) Pro Murena, XXVI.— Cf. Plutarch., Czc, XIV. 

(2) Cic, Pro Murena, XXVI. — Cf. Plut., Cic, XV. Rem Sallustius 
indicare omisit, gravem tamen et dignam quae indicaretur. 

(3) Senatusconsultum illud, quod dicitur ultimum, tum factum esse 
putare videtur Sallustius cum jam conjurati apud Laecam convenissent, 
postquam Cornelius et Vargunteius consulem interficere tentavissent. 



cius Rex et Metellus Creticus, qui ad urbem exspectabant dum 
triumpharent, proficisciad bellum, ille in Etruriam, hic in Apu- 
liam.Simul missi praetores, Pompeius Rufus Capuam, Metellus 
Celer in agrum Picenum, eisque permissum ut, pro tempore et 
periculo, collecto milite, exercitum compararent. 

Domi vero cautumest ut per totam urbem vigiliae haberentur 
eisque minores praeessent magistratus; si quis autem indicasset 
de conjuratione, quae contra rem publicam facta erat, praemium 
fore servo libertatem et sestertia centum, libero impunitatem 
ejus rei et sestertia ducenta ex senatusconsulto constitutum est. 

Neque ipse Catilina sedebat iners. Ubi enim parata cuncta 
sunt, convocatis ad Pprcium Laecam quibus primae partes 
erant in conjuratione, ultima mandat, nuntiatque se die 
sequenti Roma exiturum, ut Malliano militi se ducem praestet, 
neque tamen tranquillo fidentique animo profecturum nisi 
antea Cicero e medio sublatus fuerit. 

Nec mora. Rem suscipiunt agendam Cornelius et Vargun- 
teius, ita quidem ut ipso mane surgentem lecto consulem domi 
interficiant (i). 

Illa autem omnia, ea ipsa nocte qua facta sunt, ante diem 
septimam Novembris, accepit a Fulvia consul et comperta 
habuit. Statim igitur domum suam majoribus praesidiis muni- 
vit, atque Cornelium et Vargunteium, quum ad eum sicuti 
salutatum venerunt, janua prohibuit et exclusos dimisit. 

Deinde senatum coegit cui rem patefaceret ; coegisse autem 
ipsa eadem die septima Novembris alii existimant, alii die 
postera (2). Convocati sunt igitur Patres in aedem Jovis Sta- 

atque in Etruria arma movisset Mallius. In quo errare eum manifestum 
est vel ex Plutarcho, qui ex ordine, conservatis notatisque temporibus, 
cuncta illa exponit. 

(i)NonGornelium neque Vargunteiura nominat Plutarchus (CiV:.,XVI) 
sed Marcium et Cethegum. Cicero autem (I Cat., IV), neglectis nomi- 
nibus, dicit tantum duos equites romanos domum suam venisse ut se 
confoderent. Sallustius vero docet Cornelium fuisse equitem, Vargun- 
teium vero senatorem. Videntur consulis vitae non semel factae esse 
insidiae. Inde forsitan non eadem ab omnibus nomina afferri intel- 
lexeris. 

(2) Cum prioribus sentit Thiaucourt, ut unum e nostris nostraeque 
aetatis tantum appellem. (Etude sur4a conjuration de Catilina de Salluste,) 

toris, locum munitissitnum, praesidiis ubique collocatis, atque 
ita factoomniumbonorumconcursu, ut consulentibus Patribus 
nihil esset pertimescendum. 

Neque tamen defuit Catilinae animus ille audax : venit enim 
in senatum. Tum, secedentibus ab eo tanquam a peste qua- 
dam Patribus cunctis ut pars illa subselliorum, ad quam 
accessisset, nuda atque inanis relinqueretur, commotus ira 
consul, in illa celeberrima verba erupit ; « Quousque tandem 
abutere, Catilina, patientia nostra ? » 

Notissima est tota illa quae dicitur prima Catilinaria. Porro 
ea erat dicenti consuli mens ut Catilinam egredi urbe cogeret, 
neque ullum tamen contra eum decretum fieret, quo vim inju- 
stam pati visus, magis atque magis faventi civium voluntate 
uteretur. 

Neque aliter se res habuit. Ea enim nocte, quae consecuta 
est, exivit Catilina atque, cum fascibus et aliis imperii insi- 
gnibus, in castra ad Mallium contendit. 

Postero autem mane, ut populum a partibus fugientis remo- 
veret, consuli nihil potius fuit quam ut, habita oratione, quae 
facta essent singula narraret et diligentissime explanaret. Ne- 
gavit enim a se in exsilium ejectum esse Catilinam, sed dili- 
gentia consulis perterritum abiisse, excessisse, evasisse, eru- 
pisse(i). 

(i) Sallustio, cum de prima catilinaria oratione paucissima haec tan- 
tum scriberet : « M. Tullius consul orationem habuit luculentam 
atgue utilem reipublicae (XXXI) », ceteras tres omittere placuit. Cujus 
rei eam esse causam J.-B. Mispoulet arbitratur quod, cum multa ex illis 
Sallustius excerpserit, praesertim ex quarta, qua sola ad orationem 
Catonis confingendam usus sit, illum non juverit in periculum se venire 
ne ex quibus fontibus sumpsisset plurima indicaret. 

Quod quidem roihi non probatur. Propius enim ad veritatem acce- 
dere videatur qui putet eo Sallustium illa omisisse quod, vel parum 
Ciceroni faveret, vel, cum unam tantum in utramque partem afferre 
orationem more suo veller, praetermissis Tullii verbis,orationi Caesar.s 
illam Catonis mallet opponere oiationem, quae reipsa ad mortem decer- 
nendam plurimum valuerit. 

Orationes illas catilinarias nemo nescit nostra quidem aetate ia 
dubium ita esse vocatas, ut Ciceronis esse negarent alii quartam, alii 
tertiam, alii secundam, alii vel ipsam primam, iis tamen fulti argumentis 
ut, quod antea, idem nunc vulgo de illis orationibus sentiendum 
putetur. 

Paucis post diebus, senatus Catilinam et Mallium hostes 
judicavit, atque contra eos exercitum ducere Antonius consul 
jussus est, dum Romae Cicero publice provideret. 

Roma enim in via praecipiti et lubrica versabatur. Nam 
proficiscens Catilina conjuratis mandaverat opes factionis 
confirmarent, insidias consuli maturarent, caedem, incendia, 
aliaque belli facinora pararent; illis vero ea mens erat, ut 
mandata quam diligentissime eflBcerent. 

Itaque constituerant ut, quam prinium cognovissent Cati- 
linam pervenisse Fesulas, Lentulus ct Cethegus, sicis sub veste 
armati, fores Ciceronis summo mane peterent, et propter 
dignitatem facile admissi, nescio quid cum eo colloquerentur 
in vestibulo, eumque longius a suis seductum confoderent (i); 
statim vero, postquam Bestia, tribunus plebis, apud populum 
accusasset Ciceronem, hominem natura timidum, civitatem 
temere perturbasse, nocte alii Urbem duodecim locis incen- 
derent, rapinisque et optimi cujusque civis caedibus omnia 
miscere inciperent (2). 

At paulo post consilia mutavisse videntur. Nam, quum circa 
Kalendas decembres ad Laecam secontulissent, invito Cethego, 
cui id longum habebatur, rem Saturnalibus tantum fieri 
majori parti placuit; neque enim aliud esse putabant magis 
idoneum tempus (3). 

Consul vero non mediocrem adhibebat vigilantiam. Dixerat 
jam Catilinae in senatu, die vigesima prima Octobris : « Mul- 
torum te etiam oculi et aures non sentientem, sicut adhuc 
feceruQt, speculabuntur atque custodient... teneris undique; 
luce sunt clariora nobis tua consilia omnia (4). » Atque id falso 
non dictum esse res comprobavit. 

Quidam enim legati Allobrogum, qui magistratus suos 

(i) Non ita illud discrepat ab eo quod tentetum esse ante Caiilinae 
fugam jam reiuli, ut idem non esse, mutaiis tantum nominibus, cer- 
tum habeas. 

(2) App., De bell. civ.. II, 3. 

(3) /// Cat, IV, VII. 
(4)/Ca/., II. III. 



accusatum venerant, in conjurationem pellecti sunt, ut Gallos 
commoverent contra rempublicam. li vero, ancipites consiliis, 
rem cum Fabio Sanga communicant, suae civitatis patrono. 

Tum Fabii indicio monitus, Cicero praecipit ut AUobroges a 
conjuratis postulent jusjurandum, quod signatum ad cives 
pcrferant; aliter haud facile eos ad tantum negotium impelii 
posse. Quod cum conjurati nihil suspicati dedissent, facul- 
tatem sibi oblatam putavit consul ut, quod erat difficiUimum, 
quodque vehementissime semper optabat, tota res non solum 
a se sed etiam a senatu eta populo manifesto deprehenderetur. 

Itaque paulo post, tertia fere vigilia exacta, quum jam 
pontem Milvium, magno comitatu, legati Allobrogum ingredi 
inciperent, fit in cos impetus ; litterae, quaecumque erani in eo 
comitatu, integris signis, praetoribus traduntur, hominesque 
comprehensi, ad consulem, cum jam dilucesceret, deducuntur. 

Cogitur statim senatus in templum Concordiae, adductisque 
Gallis atque conjuratis, tabellae proferuntur, recitantur; quid 
muha? Exponuntur atque eduntur indicia* Itaque, gratiis 
amplissimis consuli actis, senatus ita censuit ut Lentulus 
Cethegusque in custodiam traderentur. 

Misso vero senatu, tertiam contra Catilinam orationem 
consul habuit ad populum, quem, tota re exposita, alienum 
jam a Catilina ejusque sociis efficeret. Quod ex ejus sententia 
successit. 

Die perendina, quae fuit quinta Decembris, Patres in tem- 
plum Concordiae advocavit, ut quae poena a Lentulo ceterisque 
sumenda esset decernerent. Silanus, consuldesignatus, primus 
ex more rogatus est. Postquam reos ultimo plectendos esse 
supplicio censuerat, eique multi alii assensi erant, Caesar 
mortis poenam removit; publicatisque bonis, conjuratos vin- 
cula pati eaque sempiterna jussit. Quae sententia plurimis 
statim probari visa est. 

Tum consul illam habuit quae quarta dicitur inter catili- 
narias orationes. Qua in Silani partem cum iisset, vehementius- 
que Cato, Caesare haud obscure vocato in suspicionem, idem 

se sentire professus esset, idem ipse senatus frequens censuit- 
Damnati igitur rei capite. 

Nec mora. Ne quid nefarium auderet multitudo conjurationis 
conscia, quae tum in foro incerta consilii versabatur et sibi 
quoque metuebat, damnatos e domibus in carcerem deduxit 
consul atque, ignorante plebe, in conspectu suo necari jussit: 
deinde in forum progressus, vixisse eos pronuntiavit. Tum 
festis vocibus exceptus est, decedentemque domum cum favore 
ac laudibus prosecuti sunt. 

Qui vero pro Catilina stabant, fracti animo, dilapsi sunt, 
dumque Romae sedebant silentes, quasi terra conditi, in Etru- 
ria Catiiinae exercitum multi deseruerunt. 

Ipse vero, ut erat fortis animoque indomito, fortunae malae 
cedere noluit, inque agro Pistoriensi, tentatabelli sorte, strenui 
militis et boni imperatoris officia simul exsecutus, « longe a suis 
inter hostium cadavera repertus est, paululum etiam spirans 
ferociamque animi, quam habuerat vivus, in voltu reti- 
nens (i). » 

In illa tanta conjuratione opprimenda, in puniendis Lentulo, 
iisque qui in eadem noxaerant, magnae fuerunt Tullii consulis 
partes. Itane tum egerit ut eum cum quibusdam reprehendi jure 
velis, ea ipsa res est de qua hic jam sum disputaturus. 

Videtur porro mihi tum legitime tum prudenter se gessisse, 
Quod utrumque ex ordine explicare, atque, si facultas erit, 
probare incipiam. 

(i) Sall., CatiL, LXI. 

LEGITIME MULCTATOS MORTE FUISSE 

A CICERONE CONSULE CATILINARII FACINORIS SOCIOS 

RECTE EXISTIMES 



CAPUT I 



^^UALE FLERIT ROMAE DE CIVIBUS PUNIENDIS JUS ORDINARIUM 
ET COMMUNE PAUCIS VERBIS REFERTUR 

Nemini dubium est quin, Ciceronis tempore et jam diu, ex 
consuctudine et lege comitiorum officium et munus esset de 
publicis civium causis judicium exercere; quae, si caputin peri- 
culum adducerent, ad comitia illa ccnturiatapertinebant. 

Tria enim erant Romae comitiorum genera : curiatay tributa^ 
centuriata. Porro in curiatis Jus suffragii solis Patriciis fuisse 
videtur (i). 

In tributa vero, ex eo quod in locum conciliorum plebis, post 
decemviros, habita fuerunt, consequens fuit ne Patricii admit- 
terentur, neque ex jure admitti soliti sunt (2). 

Plebem autem in suis conciliis de capite civium judicium 
exercere vetuit lex tabellaria (460 ante J.-C.)» cum antea ab ea 
sibi assumptam fuisse illam facultatem vel ex judicio Coriolani 
constet. Jam tum in comitiis tributis de iis tantum criminibus 



(i) Ita sentiunt Niebuhr, Becker (II, i, 3oo, n® 611), Marcjuard, Lange. 
Alii existimant jus suffragii plebi etiam fuisse, idemque ab initio ; in qui- 
bus est Mommsen, Dionysium Halic. secutus. 

(2) Ex jure, inquam. Nam reipsa in comitiis tributis universus saepe 
adfuit populus. 

agi solitum est, pro quibus reo damnato pecunia irrogaretur. 

Graviora judicia fuerunt comitiorum illorum centuriatorum, 
quorum habitam esse amplissimam in republica potestatem ex 
eo colligas quod dicerentur tum comitia /usta, tum comitiatus 
maximus^ tum verus populus inCampo Martis (i). Nam in 
Gampo Martis gerebantur, neque initio aliud fuisse videntur nisi 
populus ipse in armis constitutus, cui praeesset dux imperio 
militari praeditus; unde fit ut « exercitus quoque urbanus », vel 
brevius « exercitus » illa appellarentur (2). 

Neque immerito verus populus etiam dicta sunt, cum popu- 
lum universum, plebem et Patricios cum clientibus, in cis adesse 
et suffragia sciscere XII Tabulae Jusserint. 

Ad illa igitur tantum comitia cives Romanos vocari licebat, 
si quis eorum reus fieret criminis, quo confirmato, vita, liber- 
tate aut civitate privandus esse existimaretur. 

Jam anno 607 (a. J.-G.) lex Valeria de provocatione adpopU" 
lum^ sanxerat « ne quis magistratus civem romanum adversus 
provocationem necaret verberaretve(3) ». 

Qua in re, non solum provocari posse ad populum, sed etiam 
unius populi judicium esse XII Tabulae (460 a. J.*G.) iis 
verbis statuerunt : « De capite civis, nisi per maximum comitia- 
tum ne ferunto (4). » Quod minime obsoletum fuisse tempore 
Giceronis a Gicerone ipso accepimus (5). 

Idem jus provocationis aiiis postea iegibus sancitum esse 
constat : lege altera Valeria (300 a. J.-G.), de qua quidem pauca 
nota habemus, et tribus iegibus Porciis, quae, quid aperte sta- 
tuerint vel quo tempore vere latae fuerint, non satis liquere faten- 
dum est. Non est tamen dubium, quin « condemnatis civibus 



(i) Cic, De leg., III, 19 § 44; Post red, in sen,, II, § 27; Pro Sest., 5o, 
§108. 

(2) Varr., De Ling, Latin., VI, 9. — Gell., XV, 27 : Centuriata 
comitia intra pomoerium fieri nefas esse, quia exercitum extra urbem 
imperari oporteat, intra" urbem imperari jus non sit. Propterea centuriata 
in Campo Martio haberi... solitum. » 

(3)Cic., De Republica, II, 3i. — Cf. Liv., II, 8; Dionys., V, 70. 

(4) Cic, De Le^., III, 4, § 11 ; cf. 19, § 44; De Rep., II, 36. 

(5) Cic, Pro Sest., 34, § ^3; De Leg., III, 19, § 45. 

non animam cripi sed exsilium permitti juberent », ut ait 
Cae^r apud Sallustium, atque gravem poenam comminarentur 
« ^i quis vcrberasset nccassetque civem romanum ». 

Va reipsa jam tum cives, rerum capitalium condemnatos, non 
moite mulctari sed eis aqua et igni interdici solitum est. 

Postquam autem, vetantibus iliis legibus, interfectus tamen 
fu:t T. Graccbus, aliique post eum, Caius, frater ejus, aliam, 
ntqnt ab antiquis diversam, legem tulit (i23 a. J.-C.) — quae 
q^iiitm Scmpronia dicta est — « Ne de capite civium Romano- 
r-jm tDJu^<(u populi judicaretur (i) ». 

Non c*t igitur quod dubitemus quin lege Juberetur a comitiatu 
%hi%imo tantum judicari civem Romanum, si forte de capite 
t]ui anquircrctur, quod de singulis illis intellegendum est poenis 
quibu5( aut vita, aut libertas, aut civitas amitteretur. 

Scd ju»iiludordinariumobstaretne quominus consuli liceret, 
acccpta a scnatu extra ordinem potestate, Catilinarii facinoris 
v>cio$ cxtrcmo afficere supplicio, quaeri potest et disputari. 

Obstitisse quidem fere omnes existimant, neque me latet 
quam sit periculosum a tottamque doctis hominibus dehac re 
disserentem discrepare (2). 

Si tamen mcntc discrepo, iiceat, quaeso, mihi malle contra ea 
quac alii scnserint dicere quam contra ea quae ipse sentiam. 

(0 Cic. Pro Rahir, perd., 4 § 12. — Cf. Cic. IV Catil., 5; I Catil., 11 ; 
In Verrem, II, 5, 63; Pro CluentiOy 55. — Vell. Paterc. II, 7. — Aul.- 
Gkll., X, i3. — Plutarch., C Grac^ IV. 

(2) IJt unum appellem, maximi quidem ponderis, haec scripsit 
Mommsen in sua Romana historia (trad. Alexandre, liv. V, ch. v, Paris, 
1868, t. VI, j>. 346) : « Jamais gouvernement ne se montra plus au-des- 
sous de sa mission quela Republique romaine en cette nuit fatale, ou la 
majorit^ du pouvoir, votant de sang froid, et avec Passentiment public, 
disposa sans proces de la vie de detenus politiques, coupables et punis- 
sables devant la loi sans nul doute, mais qui, jusque-l^, n'avaient point 
encouru la peine capitale, ou on les tua en toute hate, parce qu'on 
n'osait les confier k la prison, parce que la police reguliere etait impuis- 
sante. La tragedie dans Thistoire a presque toujours son cote comique : 
ici le trait k noter, c'est de voir le plus brutal et le plus tyrannique for- 
fait s'accomplissant par la main du plus inconsequent et du plus timore 
des hommes d'Etat de Rome; c'est de voir le « premier consul popu- 
laire » (expression de Ciceron dans le De Lege agraria, II) qu'ait eu la 
Republique, choisi en quelque sorte pour porter la main sur le droit 
d*appel, sur le palladium des libertes romaines. » 

Omitto nomina^ quaero argumenta; nomina quidem multa essc 
haud nescio et quaedam magna ; argumenta vero pauca mihi 
videntur, eademque parum iSrma. 

Quae quum mea sententia sit, quamvis paulo licentius sumpta 
haberetur, excusationi tamen fore spero mihi ingenue dicenti, 
si, tot virorumdoctorumvenia aliamatque illi sententiamausim 
expromere, argumentisque confirmare, quantum potero, conatus 
fuerim. 



CAPOT II 



QUAEDAM EXTRA LEGES DE PROVOCATIONE LATAS IN USU LEGITIMO 
FUISSE CERTUM EST 

Hoc primum est animadvertendum, quas memoravi ieges, 
quamvis verbis generalibus uterentur, quaedam tamen per- 
misisse quae vi legum aliarum vel usus exciperentur. Nam 
fuerunt profecto homines quibus civem romanum capite 
damnare sine provocatione liceret. Licuisse enim nemo negat 
et eis qui imperio militari fruerentur (i) et patrifamiHas, cujus 
in filios^ eosque cives, jus vitae et necis nuUam pateretur provo- 
cationem (2). 

Idem potuisse credideris Pontificem Maximum in Vestalcs 
virgines, si quae vota laesissent, earumque sceleris socios, 
quamvis cives essent romani (3). 

(i) PoLYB., VI, 12, 5; Cic. De Repub.y I, 40 : « Noster populus in pace 
et domi iroperat... in bello sic parit ut regi. » — Gf. De Leg.y III, 3; 
TiT. Liv., lll, 20, XXIV, 9. At Romae imperium militare exerceri non 
poterat; illud si quis haberet, ingressus urbem exuebat, donec intra 
moenia esset. 

(2) DiONYS., II, 26; VIII, 79; Aul.-Gell., V, 19, § 9.— Ante Augustum 
pnncipem eosque qui post eum principaium obtinuerunt, patriam 
potestatem nulla unquam lege coangusiatam fuisse in confesso est. 

(3) Aliter sentiunt pauci tantum, uno fulti Asconii loco {In Mil.y p. 46). 
— Solebat tum Vestalis virgo viva deponi, socius autem sceleris virgis 
usque ad mortem caedi. Cf. Liv., IV, 44,VIII, i5, XXII, 57; Dionys., 

Ncquc a judicibus quaestiontm perpetuarum appellari soli- 
tum est. Fuerat prima quaestionum illarum lege quadam 
C. Calpurnii Pisonis instituta (147 a. J.-C). Mox vero ita in 
consuetudinem venerunt ut, vi et potestate magis et magis 
aucta, in publicis judiciis exercendis primario fere loco fuisse 
videantur (i). 

Quas sine provocatione sententiam tulisse, hoc indicio haben- 
dam cst Antonium conatuni fuisse ut provocatio in quaestio- 
nibus de vi et majestate admitteretur (2). Atqui, si de crimine 
gravi ageretur, reo damnato aqua et igni interdicere illae con- 
sucverunt -3;. 

Qua poena caput esse jure deminutum, ut de aetate impe- 
ratorum certum est, ita de temporibus quae antea fuerunt 
probabih'ssimum. Ceterum, si jus ipsum omiseris, re quidem 
nullo modo negcs eum, cui aqua et igni sic interdiceretur, 
civitate co ipso privari, quod jam minime illa uti posset. Hanc 
igitur poenam illa contineri, saltem ut causa aliqua continetur 
id quod pendet ex illa, nemo est qui non fateatur. 

Porro amissionem civitatis seu capitis deminutionem.poenam 
capitalem habitam esse liquet. Scripsit enim Ulpianus : « Rei 
capitalis damnationem sic accipere debemus ex qua causa dam- 
nato vel mors, vel etiam civitatis amissio, vel servitus con- 
tingit (4). » 

Immo legem pertulit Pompeius (64 a. J.-C.) ut de parricidio 

VIII, 89, IX, 40, etc. Plerumque Pontifici Maximo rem judicare placebat 
de collegii sententia ; sed vi legum judex unus erat constitutus, unusque 
jure vitae et necis fruebatur. 

(i) Notum est quaestionibus illis perpetuis singulis singula quaedam 
assignata fuisse quae judicarentur, sedisse autem in tribunali judicem 
atque assessores quotannis mutandos. 

(2) Cic , Philipp,, I, 9. De re convenit inter omnes. Cf. Maynz. Cowrs de 
droit Romairiy 4« edit., Bruxelles, 1876, I, p. 1/5; MomxMsen, Manuel des 
Antiq. Rom.y traduit sous la direction de Humbert, I, 222, n® 6 ; Willems, 
Le droit pubic romain, Louvain, 1874, p. 338. 

(3) Adscribebatur poena illa criminibus incendii, veneficii, peculatus. 
ambitus. — Cf. Cic, Pro Murena, 23, 4i; Valer. Max., VI, 5, 3; Dio 
Cass., XXXVII, 29, XLIII, 27. Singulis illis criminibus cognoscendis 
singulae, ut dicium est, institutae fuerant quaestiones perpetuae. 

(4) Ulp., l^ragm, 2 pr. D., De poeniSy 48, 19; pr. 2, D., De publicis judi- 
ciiSy 48, I. 

etiam quaestio perpetua institueretur; erat autem poena parri- 
cidii mors (i). 

Ergo, non obstantibus de provocatione legibus, judicibus 
quaestionum perpetuaium atque etiam cui esset imperiuro 
militare, et patrifamilias, et Pontifici Maximo, de capite civium 
agere licebat. Ex quo recte colligas eas leges eo sensu esse 
intellegendas, ut de capite civium agi sine provocatione gene- 
ratim vetarent, exceptis videlicet iis jiidicibus quibus vi legum 
aliarum^ vel lantum usus, jus illud constitueretur. 

Nam in ea vetere republica, quod praesertim ad jus publi- 
cum, vel, ut posterius dictum est, poenale attinet, non in unum 
quoddam corpus leges coaluerunt, ita perfectum et partibus 
sibi constantibus absolutum, ut sicut Cwov xt natum esse vide- 
retur;sed aliae leges aliis legibus moribusque ipsis temperatae 
circumscribebantur, neque eas recte interpreteris nisi ad illas 
alias leges moresque diligentissime attenderis. 

Hoc igitur tantum quaerendum est nobis, utrum moribus 
concederetur necne Patribus Conscriptis ut, Republica in 
angustias vertente, Jus vitae et necis in cives consulibus 
tribuerent. 



CAPUT III 



QUAM RECTE CREDIDERIS SENATUI FACULTATEM FUISSE UT JUDICIA- 
RIAM QUAMDAM POTESTATEM EXTRA ORDINEM TRIBUERET 

Licitum esse senatui judiciariam potestatem aliquando 
tribuere haud dubium est quin moribus confirmetur. Quod 
ut perspicuum fiat, haec primum referam — neque multis tamen 
verbis — in quibus quidem potestatem illam adversus homines 
civitate carentes exercitam fuisse fatendum est referenti. 

(i) Hoc moris fuisse notum est ut parricidae, sacco inclusi cum gallo, 
cane, simio, vipera, in mare conjicerentur. 

Ejusmodi igitur potestas Genucio et Cornelio consulibus a 
senatu tradita esse fertur « in Frusinates... quod Hernicos ab 
iis soUicitos compertum; capitaque conjurationis ejus, quae- 
stione ab consulibus ex senatusconsulto habita, virgis caesi ac 
securi percussi ( i ). » 

Neque alio modo in Etruscos Umbrosque, tempore Asdru- 
balis, « ex senatusconsulto consules quaestionem habue- 
runt '2 , >/ Paulo post, M. Cornelio consuli dedit negotium 
senatus ut in nobiles Etruscos de rebellione inquireret ; qui, 
inquisitione facta^ damnati sunt. 

Idem posterius in Gallicam quamdam gentem actum esse 
legimus (3;. 

Deniqne, ne pluribus morer, habitis Setiae, non longe ab 
Urbe, servorum consensionibus, L. Cornelius Merula asenatu 
mandatum accepit ut eos qui peccavissent conquireret, cap- 
tosque damnaret. Quo ille tacto, neque multo post, eadem 
usus potestate, Praeneste de quingentis fere hominibus, qui 
in ca noxa essent, supplicium sumpsisse narratur (4). 

At dicet forte aliquis de servis tantum aut exteris gentibus 
tum actum esse, minime de civibus romanis. 

Neque sane nego; iUis vero rebus commemoratis, hoc solum 
probatum legenti volui eum fuisse senatum, qui judiciaria 
jura, nonnuUa quidem, delegare posset. Jam vero alia sunt 
aflferenda ex quibus jura eadem vel in ipsos cives exercenda 
illum mandare potuisse pareat. 

Quo igitur tempore bellum cum Carthaginiensibus Scipio 
gerebat, cum exercitus argueretur quaedam in Sicilia facinora 
commisisse, ex senatusconsulto missi fuerunt decem legati cum 
praetore. Qui, ubi in Siciliam venerunt, Pleminium, unum ex 
ducibus, v< et ad duo et triginta homines cum eo damnaverunt 
atque in catenis Romam miserunt... Pleminius, quique in 



(i) TiT. Liv., X, I, 
2) Jbid., XXVIII, 10. 

(3) Ibid.y XXXIX, 3. 

(4) Ibid., XXXII, 26. 

cadetn causa erant, postquam Romam est ventum, extemplo 
in carcerem conditi (i). » 

lis ergo legatis tantam potestatem delegare potuerat senatus 
ut cives romanos, eosque optimos, ut Pleminium, damnarent 
atque in vincula conjicerent. 

Accepimus etiam, Catonis majoris aetate, cum quidam 
magistratus ab Hispanis accusarentur, et senatum mandavisse 
ut Judiciaria inquisitio fieret, et reos duo, gravissimis obrutos 
criminibus, satius habuisse a patria exire quam apud legatos 
senatus poni ut interrogarentur, atque in probabilissimum 
damnationis venire periculum (2). 

Quod quidem est diligenter animadvertendum. Nam illos 
neque rejectionem jpdicum fecisse, neque provocasse ad popu- 
lum, perspicuo indicio habeas oportet quod existimaverint 
legitima potestate legatos uti, jusque legibus moribusve senatui 
fuisse ut suum eis munus injungeret. 

Idem fere sub tempus, res quaedam evenit de qua sic scripsit 
Cicero (3) : « Memoria teneo... accidisse ex senatusconsulto ut 
P. Scipio et D. Brutus (ut opinor) consules de re atroci 
magnaque quaererent. Nam quum in silva Sila facta caedes 
esset, notique homines interfecti, insimulareturque familia, 

partim etiam liberi, societatis ejus quaepicarias redemisset, 

decrevisse senatum ut de ea re cognoscerent et statuerent con- 
sules. » 

Mandat igitur senatus ut consules cognoscant statuantque, 
et de re quidem ita gravi ut poenae maximae rei sint obnoxii, 
inque tam Uberos quam servos, inter quos non quidquam pensi 
habet utrum cives sint necne : quod ceterum non ante scire 
poterat quam quaereretur. Neque tamen mandare dubitat. 

Et revera non alii atque iiii qui ab eo mandata acceperant reos 
judicaverunt; iidem, audito Laelio eorum patrono,rem protule- 
runt, neque semel tantum, et tandem, postquam vehementer 



s 



TiT. Liv., XXI, 21 et 22. 
Ibid., XLIII, 2. 
(3) Brutus, XXII. 

causam pro eis dixit Galba, qui Laelio tum adjutor erat consti- 
tutus, a quaestionc liberatos miserunt. 

Qua etiam in rc, cum neque rei neque eorum patroni oppo- 
sucrint jus a scnatu non lege usurpatum esse, non lege judices 
fuissc constitutos, ccrtissimo esse signo recte existimaveris nihil 
prorsus cis fuisse cur iliam scnatus potestatem uUo modo 
dubiam habcrent. 

Ncque pauca hujusmodi, ea aetate, evenerunt. Nam praeter- 
(|uam cx scnatusconsulto Q. Nacvius Matho, praetor, de vene- 
ficiis (|uibusdam ita quacsivit, atque ad duo hominum millia 
damnavit, ut, nuUa civium et ceterorum distinctione per sena- 
tum facta, ncque ipsc distinxisse videatur, hoc certe memo- 
randum cst quod dc Bacchanalibus facinoribusque per Baccha- 
nalia nocturno tcmporc pcrfcctis narratur fecisse senatus (i). 

I)c Hacchanalibus cnimsacrisquenocturnisquaestionemextra 
ordincm consulibus mandavit. Conjurasse autem supra septem 
tnillia virorum ct mulicrum dicebantur. Deprehendi igitur 
jussi, vi mandatacpotcstatis, principcs conjurationis, Marcus et 
(^aius Atlinius, adducti sunt ad consuies, confessique statim 
judicaii fucrunt. Multi ctiam cum cis necati, multique in vincula 
conjccii (2). 

Quid plura? Argumcntum hic habes firmissimum atque gra- 
vissimum, cum inter tot millia hominum romanorum, qui 
voluptuaria quacrcrcnt, non defuisse cives, immo muhos fuisse, 
ccrium sit habcndum, ncque tamen, tot civibus vi potestatis a 
scnalu daiac intcrfcctis, ulla fuerit intercessio, ulla appellatio 
comitiorum, uUa ad populum provocatio. 

Kx quo cst colligendum ita omnes tum sensisse ut jure suo, 
in rc illa, scnatum usum esse putarent (3). 

(1) Hcfert Titus Livius (Cf. Val. Max., II, 53) veneficia multa Urbi 
bis timori maximo fuisse, potcstatemque quamdam extra ordinem a 
scnatu bis quoquc cssc mandatam. Porro inter eos qui Ciceronem dicunt in 
socios Catilinac vitiosc cgisse, sunt, ut Carolus Maynz (op, cit,, I, p. 160) 
qui illam potcstatcm non minus vitiose fuisse datam existiment. 

(2) TiT. Liv., XXXIX, 14-19. Narrat idem Titus Livius (XL, ig^aliud 
ejusdemque gcncris de Bacchanalibus mandatum a senatu fuisse datum 
— vitiose etiam, si Carolo Maynz crederes, 

(3) Hinc patet, atque ex eis quae dicenda sunt magis magisque 

CAPUT IV 

DE SUMMA DICTATORUM VEL IN CIVES ROMANOS POTESTATE 

Ponendum puto dictatori summam fuisse judiciariam etiam 
in cives potestatem belli domique, neque eum fuisse a quo ad 
populum provocaretur. Quod ut confirmem, allatis primum 
argumentis, advcrsaria deinde evertere tentabo. 

I. — Afferuntur argumenta, 

Primum testes rei habemus scriptores antiquos. Scripsit 
enim Titus Livius (i) : « Neque provocatio erat (a dictatore) », 
.et paulo infra : « Dictatorem, a quo provocatio non est, cree- 
mus. » In libro etiam sequenti legimus « sine provocatione dic- 
taturam esse » (2). 

Neque aliter Pomponius sensit de dictatoribus, <( a quibus, 
inquit, nec provocandi jus fuit et quibus etiam capitis animad- 
versio data est » (3). 

Haec autem quam vera sint verba ex rebus ipsis constare 
enixurus 'sum ut procerto habeas. Anno enim 486 (a. J.-C.)., 
non aho consilio creatus est dictator Quinctius nisi ut consu- 
libus eo antecelleret quod minime foret « constrictus legibus 
de provocatione » (3). 

Eadem fere aetate, cum deprehendi jussus esset ab A. Cor- 



patebit, ut mihi quidem videtur, Polybium, cum nulla jurisdictione in 
causis capitalibus, nisi de populi sententia praeditum fuisse senatum 
ponat, vel errare, vel, quod probabilius credideris, verbis uti ita inter- 
pretandis ut quod fuerit ordinarium affirmet, non autem neget extra 
ordinem, in periculosis temporibus, jus senatui fuisse etiam de capite 
civium mandandi, quod fuisse ei reipsa jam habemus compertum. 
(i) II, 18. 

(2) III, 20. 

(3) Digest.y I, 2, 2, 18. — Cf. DioNYS., V, 75, VI, 58; Zon., VII, i3; 
Lydus, I, 37. 

(4)TiT. Liv.,IV, i3. 

nelio Cosso dictatore M. Manlius, quid ageret ut subterfugeret 
poenam quaerebat neque inveniebat. Nam s< nec adversus dic- 
tatoriam vim aut tribuni plebis aut ipsa plebs attollere oculos 
ant hiscere audebant. » Quod eo sensu intellegendum patet ut 
dictator neque appellationi tribunorum neque provocationi ad 
populum, lege obnoxiusesset. 

Hoc etiam illius tantae potestatis documentum habes ut, 
anno 372 (a. J.-C), eos qui, ad delectum vocati, aliquam fecis- 
$ent moram, virgis caedi dictator illius temporis jusserit. 

A qua pocna quia provocari tum vulgo poterat, cum eodem 
tcmpore, de coercitione corporis ac de poena capitis venisse in 
usum provocationem fere omnes consentiant (i), argumento est 
nuUum omnino fuisse tum crimen a quo de dictatore populum 
appeliari liceret. 

Nequemagislicuisse quinquaginta post annis(322) pro ma- 
nifestohabendumest.Tumenim,cum Q. Fabius Maximus, ma- 
gister equitum, a Papirio Cursore dictatore capite damnatus, 
Romam fugisset, paterque ejus tribunos appellasset atque pbpu- 
lum, concione habita, sententiam ipse suam irritam facere vo- 
luit dictator (2). 

Rem autem ad se trahunt quidam ex iis qui de capite civium 
dictatores provocationi obnoxios fuisse dicunt (3). Verum ita 
non recte, ut in contrariam demum partem putaveris esse inter- 
pretandam,si ad haec tantum attendere volueris. 

Animadverte primum senatum ante appellatum esse a patre 
magistri equitum quam populus appellaretur. Nemo tamen inde 
coliigit provocari de dictatore ad senatum licitumfuisse. Verum 
id est colligendum jus non habuisse cives appellandi de dicta- 
tore ad populum ; perspicuum est enim hunc primum et sine 
ulla mora ad populum appellaturum fuisse, si licuisset appellare. 

(i) Cf. MoMMSEN, Marquard, Kruger : Manuel des Antiquitis Ro- 
maines, trad. sous la direction de G. Humbert, tome III, p. i«8. Prima 
septem hujus operis volumina, quae ad jus publicum romanum spectant, 
scripsit Mommsem, et in nostrum sermonem convertit F. Girard. 

(2)TiT. Liv., VIII, 33-35. 

(3) Ita Carolus Maynz, op.cit,^ I, p. 119. 

Quae autem fecit pater ille miser, dolore tantum adductum 
esse patet ut faceret. Ad omnes enim et omnia appellavit temere 
et sine ullo delectu, vel lege, vel contra legem. Observare te 
quoque decet non fuisse tum profecto habita comitia illa centu- 
riata ad quae tantummodo patuisset provocatio, si licuisset. 
Goncionem enim advocavit dictator, in qua orationem habere 
posset, non comitia in quibus suffragia populusscisceret; neque 
dubium est quin nulla alia mens ei fuerit nisi ut quod fecisset 
id merito se fecisse audientibus persuaderet. 

Et revera non ivit populus ad suffragium : quod dictator jus- 
serat, ipse revocavit, non rescidit populus 

Denique, quamvis reo ille pepercerit, cavit tamen ne jus 
suum dubium haberetur; sed plane quantum esset omnes me- 
mores esse voluit. Etenim postquam optavit « neu populus in 
sepotissimum dictatoremet jus dictaturae contingeret », a se 
Q. Fabium noxae damnatum donari pronuntiavit populo Rb- 
mano «precarium^ nonjustum^ auxilium ferenti ». 

Neque credideris vi imperii militaris id ab iilo factum esse; 
nam Romae factum est, qua in urbe, ut antea dixi, nullum fuit 
militare icnperium (i). Vis dictatoria igitur, ut ipsius Papirii 
verbis utar, tantum agebatur, neque tamen ullus fuit, qui jus 
vitae et necis vel in civem ornatissimum dictatori esse negare 
auderet. 

Aliquotpostannos (3i2 a. J.-C), occultis principum conju- 
rationibus Capuae factis, quaestiones decretae a senatu fuerunt, 
dictatoremque quaestionibus exercendis dici placuit Maenium. 
Sed paulo post « versa est a dictatore Romam interpretando 
res(2)». 

Postulabantur igitur nobiles homines, appellantibusque tri- 
bunos nemo erat auxilio, quum nomina recitarentur; nam in 
libello nomina damnatorum adscripserat dictator. 

Tum omnes undique nobiles Romani, vehementer commoti, 

(i) Notavit ipse Mommsen non vi imperii militaris Papirium tum 
egisse. 
(2) TiT. Liv. 

longius quam potestatem haberet progredi dictatorem concla- 
maverunt ; non autem appellaverunt populum,quod sane facere 
nequaquam neglexissent si leges id decrevissent faciendum. 
Quin etiam terrore odioque eo inducti sunt ut falsa crimina ho- 
mini severo inferrent, ejusque contagionem, quod quaerebat 
ipse, sceierisobjicerent! 

Tum Maenius, ut privatus obviam iret crimini, appareretque, 
sicut aiebat, se sua innocentia, non majestate honoris, tutum a 
criminationibus istis esse, dictatura se abdicavit (i). 

Quid porro opus erat eum se abdicare, si judicia ejus toUere 
populo licuisset, tollendoque maie judicantem corripere? Ex eo 
quod se abdicaverit ut judicare possent comitia quae fecisset, 
nonne coiiigendum putas eadem comitia non potuisse, dum dic- 
tator esset, tumque ab illis eum minime pependisse, sedliberum 
in agendo et puniendo suique omnino juris exstitisse? 
• Ergo summam fuisse dictatoribus vel in cives potestatem, 
neque provocationi adversus eos locum patuisse, ex iis quae hac- 
tenus retuli tam manifestum perspicuumque videtur, ut ea 
quae opponantur a negantibus clarissima sint oporteat atque 
firmissima. 

Quae igitur et qualia sint jam necesse est quaeramus. 

II. — Evertuntur adversaria. 

Dicunt alii, cum Theodoro Mommsen, quae ex Tito Livio 
narranda sumpsimus non ea esse quae pro certis habeantur. 

At primum, « quod gratis asseritur, gratis negatur ». Nam 
nihil est cur illa incerta esse « asserat » Mommsen, nisi quod 
ipse de potestate dictatorum sentit, uno nixus Festi loco, de quo, 
cum infra dicendum sit, jamhoc tantummodo dicam, non posse 
unum unius scriploris locum contra tot tantaque exempla 
valere. Adde illa eo magis vera esse habenda quod veterum 



(i)TiT. Liv., IX, 26; ibid,y 84. Unus alterum locus efficit explica- 
tiorem. 

verbis, ut vidisti, confirmantur : fidem enim in hoc adjungunt, 
ut res verbis, ita verba rebus. 

Alii, cum CaroloMaynz,opponuntCiceronem dixisse decem- 
viros legibus scribundis provocationi non fuisse obnoxios, de 
dictatore vero siluisse (i). 

Vcrum quid inde, cum aliis multisque locis iilos, quibus 
summam extra ordinem tribuisset senatus potestatem, non eos 
fuisse a quibus appeiiaretur disertissime et planissime significa- 
verit, cumque dictatorem scripserit « quem vellet, indicta 
causa, impune potuisse occidere » (2) ? 

Ciceronem testem quaeris? Silentem omitte,audique dicentem. 

Silet idem et de patrefamilias et de pontifice maximo et de eo 
cui imperium militare esset. Neque tamen colligis ab iis omni- 
bus appellandifacultatem civibus fuisse.Non est igitur cur idem 
de dictatore coUigas. 

Si vero scire velis quid sit quod de illo Cicero siluerit, ne te 
fugiat eo loco de magistratibus a populo creatis tantummodo 
eum agere voluisse. 

Neque aliosensu inteilegenda est lex illa, qua vetitum fuit 
« magistratum sine provocatione creare »> (3). De dictatoribus 
nullo modo hic agi, neque tum cautum esse ut provocationi 
obnoxii jam fierent, perspicuum est ex iis omnibus quae 
memoravi, cum multa eorumposterius evenisse certum sit, sic- 
que habeas hujus legis interpretationem ex usibus moribusque 
sumptam, qua nuUam, in jure praesertim romano, meliorem 
esse atque certiorem nemo est qui negare velit. 

Et reipsa legem fuisse tantum latam de magistratibus a 
populo creatis fatetur Mommsen ipsa verba documento esse, 
homini quidem propriam his linguam et consuetudinem co- 
gnitam habenti (4). 



(i) DeRepubL,U, 3i. 

(2) De LegibuSy I, i5. 

(3) Lata est anno 446 A. J.-G. Ea usus est, verecunde quidem, praeter 
illum Festi locum, Eduardus Laboulaye, ut dictatores provocationi 
obnoxios fuisse diceret. Lois criminelles des Romains, Paris, 1845, p. i23. 

(4) Manuel des Ant. Rom. etc, t. III, p. 189. 

Veniamus tandem ad illum Festi locum quo firmiore argu- 
mento contra summam dictatorum potestatem uti maxime 
solent. Scripsit igitur Festus : 

« 0/?/zma lex... in magistropopulifaciendo, qui vulgo dic- 
tatorappellatur, quam plenissimum posset jus esse, significa- 
batur : ut fuit Manii Valerii, M. F. Volusinae gentis, qui pri- 
mus magister a populo creatus est ; postquam vero provocatio 
ab eo magistratu ad populum data est, quae antea non erat, 
desitum est adjici : ut optima lege^ utpote imminuto jure prio- 
rum magistrornm (i). » 

Quae verba sumuntur ex libro, quem De signijicatione ver- 
borum edidit Festus, opus majus Marci Verrii Flacci secutus 
breviterque complexus. 

Porro eam mentem in hoc loco fuisse scribenti clarissime 
apparetut quidsignificentverbao/?^i>w^ lex planum eflSceret. 
Ex iis igiturconjecturam trahit,qua admissaclariora ipsi videan- 
tur, levem vero, immofalsam, si ponere mihi jam liceat quod 
nunc sim confirmare nixurus. 

Etenimhoc primum dicendum est in eo Festum peccavisse 
quod res verbis explicavit, cum rebus verba potius essent expli^ 
canda. Nam nihil invenias in tota romana historia unde coUigi 
possit mutatam fuisse unquam dictatoris potestatem neque 
eamdem permansisse. 

Quanam enim lege mutata fuerit dici nequit. Attamen si 
mutata est, lege quadam mutatam fuisse tibi est credendum ; 
neque res tenuis parvique momenti lex illa habenda, qua tanta 
fuisset lata a populo in senatum victoria, immo qua gravem 
quamdam conversionem Respublicapassaesset^cum, admissaa 
dictatore ad populum provocatione, dictator, jam sine consensu 
populi in cives inermis, non multum discrepuisset consulibus, 
atque ita factum esset ut dictatura ipsa quasi sublata videretur. 
Itaque non sine disputationibus, controversiisque lex illa esset 
condita, neque sine magno repugnantium clamore accepta. , 

(i) Festus, ed. Miiller, p. 198. 

Atque nihil notum est de disputationibus, nihil de clamo- 
Tibus. Immo a quo lata sit, vel quando, penitus ignoratur. 

Ipsa quoque ab omnibus ante Festum scriptoribus siletur, et 
neminem hactenus repenascui, quaenam fuerit, quo nomine 
dicta, affirmare, nisi temere, liceat. 

Equidem scio in hac mente Theodorum Mommsen esse ut 
fuissefprte ea possit tertia illa legum Valeriarum, anno 3 12 
ante Christum lata, qua quaedam de provocatione clariora 
jussa esse ferantur. 

Atneminem fugiet illum non quid fuerit notumhabere, sed 
quid fuisse possit suspicari, non quid sit verum ostendere, sed 
quid verisimile, neque tandem rem aperire, sed conjectura qua- 
dam uti, atque ea quae ne verisimilis quidem esse videatur. 
Nam si lex illa Valeria quod asseveratur mutatum fuisse id 
reipsa mutasset, homines, ut ita dicam, non praetervolasset, 
neque ii, quibus nota fuit, commisissent ut satis locutos esse 
de lege tam gravi tamque nova searbitrarentur, si eam clariora 
quaedam de provocatione jussisse solum dicerent. 

De ea tamen nihii amplius invenit quod legeret Th. Momm- 
sen ipse, ne apud eos quidem quibus plura nemo alius de ea re 
scripsit. Inde fit ut dicendum existimaveris iegem illam Vale- 
riam non tanti fuisse in republica momenti quanti suspicari 
voluerint. 

Accedit ut neque dictatores, neque consules, quibus pote- 
stas quasi dictatoria post annum 3 12 data sit, neque ii ipsi 
contra quos illi egerint, quidquam unquam dixerint, quid- 
quamve fecerint, ex quo colligi liceat lege Valeria cautum 
fuisse ne vel a dictatoribus consulibusque iUis sine provoca- 
tione cives romani capite damnarentur. 

Legem quidem illam miram atque inauditam, quae cum sit, 
nihil notum est quod ex ea sit factum, quin etiam omnia 
praeter eam, quasique noii esset, facta esse videantur ! 

Atque hoc praesertim est dicendum unum Festum tot tan- 
tique nominis hominibus non posse anteponi, quorum certa 
verba multo usu certiora effici vidimus. 

Fuit enim iste grammaticus quidam, latinae quidem linguae 
studiosus, qui trecentis vel quadringentis fere annis post Ghri- 
stum, Valerii Flacci, hominis sub Augusto viventis, librum 
iibro, ut dixi, in breve coegit. 

Porro quod de dictatoribus memoravi ab iilo dictum esse, 
si ex se dixit, nuilius patet esse ponderis contra tam niulta 
quae a scriptoribus multo priorum temporum dicta sunt; si 
vero ex Flacco, neges necesse est quod de moribus veterum 
Romanorum senserit unus unoque loco grammaticus aetatis 
Augusti potius esse credendum quam quod in contrariam par- 
tem disertissime docuerint Titus Livius et Dionysius Halicar- 
nasseus, qui eodem vel fere etiam priore tempore fuerint, 
Cicero quoque, qui reipublicae romanae cognoscendae tantam 
dederit operam, tamque multi alii recentius, Pomponius, 
Lydus, Zonaras, ut, quos rei testes supra adhibuerim, eos 
tantum appellem. 

Volo quoque animadvertas posteriores eorum nota habuisse 
Flacci verba, si Flacci sint, neque tamen illis visa fuisse ea 
tam graviter esse dicta ut consentirent vel saltem jam aliquo 
modo dubiam esse contrariam scntentiam arbitrarentur. 
Igitur si verba illa non cognoverunt, non Flacci ea esse sed 
Festi unius, ideoque parum valere dicendum; sin autem 
bognoverunt, ea tam parvi fecisse illos fatendum, tamque a 
vero abhorrere putavisse ut omnino neglegerent silendaque 
existimarent. 

Ceterum quae adhibenda sit fides, si quis contra id quod 
ceteri confirmaverint unus scripserit, Mommsen ipse re docuit, 
cum Ciceroni ipsi, dicenti contra id quod constare illi videretur, 
credere omnino noluerit. 

Legimus enim apud Ciceronem, ut infra videbimus, capita- 
lem habitam esse Romanis poenam vinculorum. Quod idem 
ex quodam Titi Livii loco colligitur. Negat tamen Mommsen, 
ideoque cives romanos sine provocatione in vincula conjici 
potuisse contendit, neque aliud de Cicerone et Tito Livio 
respondct nisi eos in hac re crravisse, unum docendo, alte- 

rum narrando. Magnae sunt tamen illi auctoritatis, gravisque 
ponderis, multo certe gravioris quam unus Valerius Flaccus, 
et praesertim quam Festus ille, cujus unius fortasse est ista, 
quam edidit, sententia. 

, Qui fit igitur ut qui Ciceronem et Titum Livium in errorem 
raptos esse aperte pronuntiare non dubitet, idem Festum 
decipi non potuisse ita persuasum habeat ut totam antiqui- 
tatem deceptam esse dicere maiit? 

Si duo istos maximos scriptores, eosdemque rei romanae 
peritissimos, errore immunes non fuisse credendum est, qua 
causa credamus oportet Festum prorsus eum fuisse in quem 
error non caderet, maxime quum quod scripserit id a nullo 
nuUaque re confirmatum, sed ab omnibus contra negatum mori- 
busque confutatum reperiamus ? 

Mihi quidem videtur Festus (aut, si malis, Valerius Flaccus), 
cum ei quid significarent verba « Optima lex » explanare et 
explicare placeret, nullam aliam explicandi rationem invenisse 
nisi dictatoribus non fuisse eamdem semper potestatem suspi- 
caretiir. 

In quo eum non recte judicavisse censeo esse putandum. 

Alio enim modo, verba illa intellegi possunt et explicari; 
neque eum modum adhibeas necesse est qui universis scriptori- 
bus rebusque repugnat. Nam primum nihil obstat quominus cum 
quibusdam (i) existimes, si placeat, eos dictos esse lege optitna 
creatos dictatores qui, cum rei gerundae aut seditionis sedandae 
causa creati essent, universa quadam uterentur potestate, 
dictos autem fuisse imminuto jure^ qui, ad cujusdam tantum 
generis actus, sive in judiciis, sive in civilibus negotiis, creati, 
cujusdam quoque generis tantummodo potestatem haberent, 
qua videlicet muneribus exercendis pares efficerentur (2). 

(i) Ex illis est Willems, Le Droit public romain. Louvain, 1874 p. 249 
{2) Quidam alii, cum Maynz (Cours de droit rotnain, Bruxelles, 4« ^di- 
tion, 1876, t. 1, p. 1 19.) Optitna lege creatum fuisse illum dictatorem 
putant, qui in comitiis centuriatis esset creatus, imminuto autem jure^ 
qui ex senatusconsulto dictus fuisset, atque in hoc eos inter se distulisse 
quod provocationi ad populum obnoxius esset posterior, prior autem 
non esset. At praeter quod admodum raro in comitiis centuriatis creati 

Dctodc, si quid ipsc sentiam aperire audeam, verba optima 
Uqe Tcrbis imminutojure ut diversa diversis opposita esse nihil 
e?«e vuletur cur arbitrari velis. Non alia forte causa dictus est 
<5fOT senatus, cum creari dictatorem juberet, optimam legem 
istzt. quam facere ultimum decretum dici solitus est posterius, 
mm ti vim fcre dictatoriam consulibus tribui placeret. Atque 
hoc fortassc notatione dignum quodoptimalexilla, quajubeba- 
tiif dlici dictator, ultimum consilium vel ultimum auxilium ipsa 
«tJamdiccbatur(i). 

Sum igitur illa verba quasi quaedam sollennis dicendi 
tormula quac rcm significaret gravissimam, nisi forte hoc 
lantummodo significabat quod verba fere similia optimo jure 
creatui : magistratum legitime, non autem vitiose creatum (2). 
Hoc saltcm satis clarum nobis est eo sensu, qui Festo 
placucrit, accipi non posse verba illa, cum dictatori de capite 
civium sinc provocatione agere licuisse et ex dictis veterum et 
cx usu constare videamur fecisse ut legenti probaremus. 

«unt dictatores, illos etiam, qui alio modo dicti sint, sine provocatione 
fuisse, ex iis c[uac retuH manifestum est. Vana est igitur distinctio 
ista atque inanis. 

(0 TiT. Liv. IV, 56 : « Senatus extemplo (quod in rebus trepidis 
ultitnutn consilium erat) dictatorem dici )ussit. » VI, 38 : « Trepidi 
Patres ad duo ultima auxilia summum imperium, summumque civem 
decurrunt. Dictatorem dici placet »..., etc. 

(2) Verba optimo jure creatus in usu, ut ita dicam, quotidiani sermonis 
erant. eo prorsus sensu quo illa accipio. Ut locum^ ex Tito Livio sine 
ullo lere delectu, sumptum laudem, in uno capite trigesimo quarto libri 
noni bis adhibentur. Censor enim dicitur « optimo jure creatus », et 
quidam magisiratus, qui nimia utebatur potestate, se gerere arguitur 
a ut qui optimo jure rex Romae creatus sit ». 

GAPUT V 

FUIT VERE CONSULIBUS EX SENATUSCONSULTO ULTIMO POTESTAS 
QUAEDAM QUASI DICTATORIA 

I. — Ex dictis res colligitur, 

Potestatem quasi dictatoriam consuiibus fuisse, ubi decre- 
visset senatus « viderent consules ne quid respublica detrimenti 
caperet », vel ex eo coiligas quod illi dictatorum quodani modo 
haeredes exstiterint, immo nihil fuerint, ut ita dicam, nisi dicta- 
tores alii, non jam per consulemex senatusconsulto, utantiqui, 
sed a senatu ipso creati. 

Fuerunt quidem qui crearentur vel eo jam tempore quo dici 
priores nondum desiti erant.Nam primus eorum, anno 290 ante 
Christum, dum beilum gerebatur, potestatem illam extra ordi- 
nem accepit. 

Hi tamen ita illis similes potestate atque munere et officio 
fuerunt, ut,qua aetate creari coepti sunt, eadem illi desiti sint. 
Fuit enim dictatorum ante Syllam ultimus C. Servilius Geminus, 
anno 202 (a. Chr.), comitiorum habendorum causa, dictus. Sed 
ab eo tempore, cum jam non efficerentur dictatores, multo 
saepius,decretoultimoususestsenatus, ut vim quasi dictatoriam, 
iis, quos illorum haeredes esse dixerim, Republica in praeceps 
data, tribueret. 

Vis enim ea dictatoria Reipublicae romanae necessaria fuisse 
videtur, neque fortasse res alia fuit qua, maximis in periculis 
commissa,civitas salva immunisque fieret. Iiaque, cum esset in 
cjus moribus atque,ut ita dicam,habitu etconstitutione,necesse 
fuit post dictatores ipsos maneret ultraque duraret. 

Atque reipsa semper duravit, primum in consulibus ex sena- 
tusconsulto ultimo, deinde in imperatoribus, qui dictatores 
quidam perpetui fuerunt; neque enim alio se nomine dixisse 
Caesarem nemini est ignotum. 

Fatctur ipse Mommsen potestatem, quae consuli extra ordi- 
ncm decreto ultimo daretur, dictatorum potestati habitam essc 
acqualcmfi.. Eamautem fuisse dictatoribus potestatem ut illis 
dc capitc civium sine provocatione ad popuium sementiam ferre 
liccret, curavimus modo ut argumentis confirmaremus. Unde 
cfficitur ut licuissc idem consuli nostro concedendum essc 
habeatur. 

Id autem jam alia ratione viaque planum est faciendum. 

II. — Refelluntur quae a 7iegantibus opposita sunt. 

Diligentissime nobis est curandum ut, quae aflfirmantibus 
opposuerint negantes, ea singula perpendamus et, pro viribus, 
quantulaecumque sunt, falsa esse aut saltem parum firma com- 
probemus. 

• 

I. Igitur dicunt primum leges Valerias, Porcias, Sempro- 
niam, obstitisse quominus de capite ci vium, nisi in comitiis ccntu- 
riatis, decerneretur. Ostendimus jam leges illas, quamvis verbis 
generalibus uterentur, quasdam tamen accepisse exceptiones, 
quae legibus aliis praesertimque moribus usuque statuerentur. 

Quaerendum ergo tantum est nonne moribus usuque statu- 
tum sit ut, cum in discrimine committeretur Respublica, potes- 
tatem quamdam consulibus extra ordinem mandare senatui 
liceret, quae dum vigeret, vis ceterarum legum interrupta ces- 
saret. Itaque nihil agit, quod ad controversiam dirimendam per, 
tineat, qui istas recitat leges. 

Equidem scio quibusdam videri legem Semproniam Caii 
Gracchi eo demum latam esse consilio ut inane jus illud senatus 
jam evaderet, irritumque fieret. At de consilio illo errare videntur. 

Nam Tiberius Gracchus non fuit interfectus per consulem, 
qui vi illa quasi dictatoria uteretur. Scipio Nasica^enim, cum in 
curia pctiisset ut Mucius Scevola consul (erat tum in Sicilia con- 

(i) De consule illo scribit : « II est regarde comme Tegal du dictateur 
de Tancienne republique. » Op. cit.y t. VII, p. 472. 

sul alter Calpurnius Piso), in Tiberium, qui appeteret regnum, 
severe ageret, negavissetque se facturum consul, tum, curiam 
cum aliis egressus, turba comitante, Tiberium eosque, qui 
armati eum circumdabant, agressus est atque, proeiio facto, 
occidit. 

Igitur hic habes tantummodo seditionem quamdam, pri- 
mamque omnium, Plutarcho judice, in quibus Romae caedes 
facta sit. Paulo post autem multi, indicta causa, vel inexsilium 
missi sunt vel etiam necati. Quae omnia certum est, ut acta esse 
contra legem atque injuriose, ita Caio Graccho, Tiberii fratri, 
merito digna esse habita quae lege sua Sempronia notarentur 
atque puniri juberentur. Id illi fuisse consilium, velex eo etiam 
apparet, quod ex Plutarcho constat Popilio, qui praetor in exsi- 
Uum Tiberii partium defensores ejecisset, ita aperte intentam 
esse legem, ut ipse, nondum condemnatus, e patria ultro 
exiret (i). 

Quae cum ita sint, mirari me fateor quod haec Th. Mommsen 
scripserit : « Caius Gracchus provoqua un vote du peuple 
renforcant le droit de provocation et reprouvant le .senatuscon- 
sulte qui Tattaquait (2) ». Nam senatusconsultum ultimum, 
quia nuUum est in iliis temporibus factum, neque provocationi 
obstitisse poterat, neque id videri quodlege nova notandum 
esspt. 

Itaque lex Sempronia, cum de decreto uhimo iata non sit, de 
decreto ultimo opponendanon est, neque ex eaaliisque legibus, 
adversus potestatem extra ordinem a senatu consuli datam, 
ullum duci potest argumentum. 

Adde nemini senatorum curae fuisse leges illas, postquam de 
Catilinae sociis quid esset agendum a Cicerone rogati sunt, 
neque obstitisse quominus necari eos majori parti placeret. 
Quin etiam tantum abest ut causa fuerint cur haerentes haere- 
rent ut, cum poenam mortis decerni vellet Cato, de illis sibi 
omnino putaverit esse silendum. 

(i) Plutarch., C Gracchus, IV. 

(i) Manuel des Antiquit4s rom,y etc, t. VII, p. 478. 

Quare quidam animis incertis fluctuarentur quaeris? Quaere 
quid Cato dignum esse negaverit ex quo dubiam haesitantium 
mentem esse liceret. Hoc scilicet negat, quae a Gaesare propo- 
sita sunt, ea ad Reipublicae salutem satis posse, ideoque adhi- 
bendam quamdam in notos homines misericordiam : « Quare, 
inquit, vanum equidem hoc (Caesaris) consilium, si periculum 
ex illis metuit ; sin in tanto omnium metu solus non timet, eo 
magis refert me mihi atque vobis timere. » Et cum paulo 
ante dixisset : Hic mihi quisquam mansuetudinem et mise- 
ricordiam nominat!» mox « Misereamini censeo, exclamat... 
Ne ista vobis misericordia, si illi arma ceperint in miseriam 
convortat (i) >. 

Nihil igitur de legibus illis. dicendum existimat. Ipse tamen 
tam adversabatur quam qui maxime iis quae contra legem fieri 
arbitrabatur. 

Etenim non multo ante, cum trepidi tacerent omnes, unus 
eos accusare ausus est, quos facinorum adjutores Sylla habuis- 
set, atque ita iniquitatis injuriaeque coarguere ut de illis sup- 
plicium sumi jussum fuerit (2). 

Porro acerrimus ille legum defensor ieges non defendit, cum 
de capite conjuratorum in curia ageretur. Quod argumento est 
eum nullam violari legem existimasse. Neque praetereun- 
dum tribunum designatum ilium tum exstitisse (3). Igitur non 
solum impetu ingenii et studio animi, sed vi etiam quadam 
oflBcii non is erat qui populi jura laedi permisisset, si romanum 
civemmorte mulctare nemini unquam nisi populo licuisset. 

Atqui iiHcitum esse atque iniquum conjuratos a consule 
interfici adeo non professus est ut contra aequum sibi videri et 
justum vehementius ceteris clamaverit : nemo plus, nemo 
tantum egit senatorum ut necari illi juberentur; n.eque profecto 
contra morem reipublicae sed pro more antiquo agere se puta- 
vit. Ita enim peroravit : « Censeo... de Qonfessis, sicuti de mani- 



(i) Sallust., Catil., LII. 

(2) Plutarch., Cat. Ut., XVII. 

(3) Plut., Cat. Ut.y XXII. 

festis rerum capitalium, more majorum suppiicium sumun- 
dum. » 

Cui assensus est senatus frequens. Quin etiam de lege Sem- 
pronia aliisque nulla fuit vere controversia. Quod ad Caesarem 
attinet, sic eum de legibus illis dixisse narrat Saliustius : « Sed, 
,per Deos immorlales, quam ob remin senteritiam non addidisti 
(Silane), ut prius verberibus in eos animadvorteretur ? An quia 
lex Porcia vetat! At aliae leges item condemnatis civibus non 
animam eripi, sed exsilium permitli jubent... Quiconvenit in 
minore negotio legem timere, cum eam in majore neglegeris 
(neglexeris)? » Paulo infra : « Majores nostri... eodem illo tem- 
pore Graeciae morem imitati, verberibus animadvortebant in 
cives, de condemnatis summum supplicium sumebant. Post*- 
quam res publica adolevit et multitudine civium factiones 
valuere, circumveniri innocentes, aliahujuscemodifieri coepere, 
tum lex Porcia aliaeque leges paratae sunt quibus legibus 
exsilium damnatis permissum est. Hanc ergo causam, Patres 
Conscripti, quo minus novum consilium capiamus, in primis 
magnam puto. » 
, De quibus Caesaris verbis quaedam notari decet. 

Primum eum dicendum est de provocatione ad populum om- 
nino silere. Th. Mommsen tamen, et alii quibuseadem est sen- 
tentia, in hoc rescissas fuisse dicunt leges quod sine populo 
morte mulctati sint conjurati, neque eis populum appellare 
fuerit permissum, 

Porro nihil hujusmodi apud Caesarem reperias. Violari jura 
populi popularis homo nullo modo queritur. Pone autem jus 
fuisse, ut contendunt, Catilinae sociis provocare, senatuique 
non licuisse sine provocatione eos capitis damnare : patronus 
..causae eorum Caesar non commisisset he rem objiceret; 
dixisset sanecausam illam judicii esse comitiorum, audientesque 
assensi fuissent tribuni plebis, quorum id proisusofficium erat 
ut jura populi defenderent. Tum sive reh*gione quadam legum, 
* sive populi metu fore ut ad suos Judices statim reos remitteret 
senatus, verisimillimum recte habeas, ne dicam omnirio certum. 

De re tamen tam gravi, hominibusque pro quibus dicebat 
tam valde utili, ne uUum quidem fecit vcrbuni, Ex quo colli- 
gendum est illum non in ea mente fuisse ut appellandi ad popu- 
lum jus haberent conjurati, 

Neque aliter sentire visus est postea cum, Clodio Ciceronem 
accusante, putare se dixit consulem contra leges fecisse ut Len- 
tulus aliique interficerentur. Tum enim in eo leges rescissas esse 
quod populum appellare reis non esset permissum, quamvis de 
capite civium sine provocatione agi non posset^ nullo prorsus 
modo professus est (i). 

In eo ipso tamen violatas esse veteres quasdam leges romanas 
nostrae scriptores aetatis clamitant. Lege igitur quae hi scripse- 
rint, crede vero quae crcdiderint Caesar, Cato, senatores, con- 
sules, tribunique plebis. 

Si quis autem quaerere velit, quare illicitum actum essc in 
conjuratos Caesari visum fuerit, memor sit eum in hac fuisse 
mente ut lege Porcia damnatis civibus exsilium omnino per- 
mitti existimaret. 

Quodest diiigentissime attendendum. Cives enim capite puniri 
vetat iile non a senatu aut a consule, sed ab omnibus, qui- 
cumque sint, judicibus, ne excepto quidem populo. 

Praeterea legibus illis, quas id sanxisse contendit, non tantam 
esse vim putat ut quod sanxerint id negare cunctetur esse 
faciendum. Nam, si pro illis agi voluisset, diceret necesse erat : 
« Damnate capitis, si libuerit, Lentulum ejusque socios, sed 
judicium nolite exsequi, ne a legibus recedatis; facite ut dam- 
natis in exsiiium ire liceat. » Porro esse in illa sententia se 
vehementer negat. « Placet igitur, inquit, eos dimitti et augeri 
exercitum Catilinae ? Minume. » 

Dicet aliquis : si recedere posse illos voluisset, cum ad Cati- 
linae exercitum eosdem recessuros fuisse certum esset, sperare 



(i). Vell. Paterc, lib. II, cap. XIV. Eam fuisse Caesaris sententiam 
ut provocari ad populum tum non fuerit necessarium fatetur ipse 
Mommsen [Manuel des antiquiUs rom.^ etc, t. VII, p. 473). Gfr. intra, 
p. 56. 

nullo modo potuisset fore ut ad suam ipse sententiam Patres 
Conscriptos adduceret. 

At quid inde ? Pafendum erat legibus, quaecumque consequi 
poterant, si leges utique facienda juberent. Sin autem quod 
jubebant, id facere aut omittere liceret pro temporis ratione, ut 
orationis fortuna salusque civium postulabat, jam quaerendum 
senatoribus tantum erat num salus reipublicae, qua nullaaliares 
antiquior, posceret ut conjurati interficerentur. Si poscere vide- 
batur, tam senatui licebat leges pro consiiio suo interpretari de 
damnatorum morte quam Caesari de exsilio. 

Immo, non tantumjnodo quae damnatis concedebant leges 
concedi nolebat Caesarconjuratis, sedqua poena mulctari cives 
vetabant, ea mulctandos esse conjuratos censebat. Dicit enim 
apud Saliustium : « Ita censeo : publicandas eorum pecunias 
ipsos in vinculis habendos per municipia, quae maxume opibus 
valent, neu quis de eis postea ad senatum referat, neve cum 
popuio agat ; qui aiiter fecerit, senatum existumare eum contra 
rem publicam et salutem omnium facturum. » 

In vincula igitur, eaque sempiterna, ut ait Cicero (i), illos 
conjici ju5sit. Unde factum est ut Silanus, qui censuerat ultimo 
supplicio mulctandos, cum, audito Caesare, sententiam mutare 
vellet, profiteri potuerit se non mortem decrevisse, sed car- 
cerem, ut decreverat Caesar; « id enim esse civi romano ulti- 
mum supplicitam ». Quo certe nomine ei dicere non licuerat 
poenamillam levissimam, qua, dum judicarentur, in custodias 
habiti essent conjurati, quaeque vere.poena, si quis proprio ser- 
mone uti velit, non sit appellanda. Igitur non videtur essecur 
dubites quin eos in perpetua prorsus vincula mittendos esse 
Caesar censuerit (2). 

(i) IVCatil.^lV. 

(2) Errat igitur Plutarchus cum scribit eamfuisse Caesari sententiam 
ut conjurati vinculis coercerentur in tempus, vel (nam aliter alio loco 
rem explicat) dum Gatilina vinceretur (Ctc, XXI), vel dum de causa 
eorum cognitum esset, (Cat, Utic, XXIII), ut senatui facultas esset 
commode de eis deliberandi (Caesary VII). Nemo non videt non esse eum 
riutarchum qui in hac re Sallustium et Giceronem auctoritate vincere 

fiossit. Fatendum tamen est illi Appianum assensum esse. (De BelL CJfV., 
ib. II, c. V). 

Porropoenamillamsempiternam, ut certum est exsilio, quod 
damnatis leges permittere contendebat Caesar, multo esse gra- 
viorem, ita valde probabile judicio populi, non aliter quam poe- 
nam mortis^ fuisse relictam. Quam enim gravis haberetur ea 
Romanis satis ex Silani verbis apparet, quippe qui morti eam 
aequiparaverit. Adde quod Cicero, vir maximae in hoc auctori- 
tatis, rem aperte docuit (i), ejusdemque rei testis quoquefuit 
Titus Livius, cum narraverit L. Opimiumaccusatum esse apud 
populum a L. Decio, tribuno plebis, quod indemnatos cives in 
carcerem conjecisset (2). 

Ergo, nisi ambo erraverint, haud minus quas laudabat leges 
evertebat Caesar, cum a senatu in carcerem mitti conjuratos 
juberet, quam qui morte mulctandos eos censebant. 

Quas quare ipse ita everteret, haec causa fuisse videtur quod 
eas laudando non tam quae juberent quam quo tenderent me- 
mores esse senatores volebat, eo sane consilio ut adearum volun- 
tatem et sententiam decernerent, quantum res pateretur. Posse 
vero eos, si res vehementissime postularet^ contra quod illae 
sanxissent agere, non dubium existimaveris quin sentiret, prae- 
sertim si attenderis quibus verbis eum usum esse Plutarchus 
referat ; narratur enim dixisse eum esse morem Romanorum 
ut viros, genere et dignitate eximios, sine usitato judicio inter- 
fici non liceret, nisi summa urgeret necessitas (3). 

Hic habes quid de legibus Porciis aliisque arbitreris : com- 
positis enim rebus, cum ordine tranquilleque respublica se 
haberet,legibusillis necesse eratparerelur;quinetiam,in tempo- 
ribus cunctis, quo tenderent, tendere conandumerat(4). Adducta 

(i\De Le^.,III, 3. 

\2)Ep.y 61. — Mommsen (Mommsen, Marquardt, Kruger, Manuel des 
AntiquiUs romaines^ etc, t. III, p. 127) coritendir, nulla vero ratione con- 
firmat, eo saltem loco, Ciceronem atqueTitum Livium simul erravisse; 
huic vero scribendum fuisse : (L. Opimius fuit) « accusaius apud populum 
a L. Pecio, tribuno plebis, quod indemnatos cives in carcere necasset », 
vel « in carcerem conjectos necasset ». Et reipsa L. Opimius quosdamcives 
interfecerat. Hoc tamenTiti Livii loco ostenditur saltem eum quiaccu- 
savit, aut eum qui narravit, persuasum habuisse ab iis resc'ndi leges qui 
cives, nisi ex comitiis centuriatis, in vincula mittere auderent. 

(3) Plut., Caesar, yil. 

(4) Rebus compositis, si senatusconsultum ultimum non factum esset. 

autemin periculumcivitate, ubi, ut salva esset,extraordinem in 
reos agendum esse senatus censebat, ipse, patrio legitimoque 
more, legibus illis fiebat major, atque, ut ita dicam, non juste 
eum se gerere justum erat. 

Itaque in curra nemo curavit, ne Caesar quidem ipse, ut de pro- 
vocatione ageretur, resque diceretur ad comitia esse rejicienda. 

Appellavit quidem tribunos plebis Caesar, non vero de re 
illa. Dixi enim jam censuisse illum non morte puniendos esse 
Catilinae socios, sedvinculis atque bonorumetiampublicatione. 
Major autem pars senatus morte puniri eos jussit, sed, cum re- 
moveret quod esset in sententia Caesaris mitius, quod severius 
esset assumere voluit : condemnatorum bona esse simul publi- 
canda. Tum vehementer appellavit Caesar tribunos. Hi vero 
eo quo frui solebant jure uti noluerunt, inque tota re illa nuUo 
modo sibi intercedendum esse putaverunt. 

Neminemigiturreperias, neque incuria,nequeextracuriam, 
qui violari jura populi a senatu,'quia violarentur legesPorciae 
aliaeque, tum dicendum esse crediderit. 



2. Sed hoc etiam senatui objicitur, non fuisse ei in RepU- 
blica potestatem judiciariam. 

Primum est respondendum, quae antea facta saepe esse a 
senatu memoravi, ea documento esse quodhanc potestatem 
more antiquo haberet, extra ordinem quidem exercendam. De 
qua praeterea animadvertendum est nullam tum fuisse factam 
controversiam. Immo Caesar ipse adeo illam potestatem non 
negavit ut ea uti Patres voluerit, neque in re alia discrepuerit a 
majoresenatusparte,nisi iniisquae vi hujuscepotestatisagenda 
essent. Suasit enim senatui ut conjuratos judicaret judican- 
doque condemnaret, ita tamen ut carcere tantum non autem 
capite, utvoluerunt plurimi, mulctarentur. 

conjurati exsilio mulctandi fuissent vi legis Lutetiaevel Plautiae. Atque 
reipsa exsilio mulctarunt judices ordinarii, oppressa conjuratione, quos 
in ea causa versatos esse convicerunt : Vargunteium, Servium, Autro- 
nium, G. Cornelium aliosque. 

De potestate ergo illa judiciaria, vel inter homines populares, 
non erat tum in curia qui dubitaret. 

Equidem non ignoro quosdam esse qui dicant hanc potes- 
tatem nullam esse putandam, quia non fuerit lex quae eam ins- 
titueret. 

Vanam ratiocinationem atquefalsam! Civitates enim, prae- 
sertim antiquae illae, non tantummodo legibus scriptis cons- 
titui solitae sunt verum etiam usu et moribus, quas vere leges 
habeas, sponte sua et ingenio et habitu populi necessitatibusque 
rei publicae natas, non vero, ut ceterae saepius, vi consilioque 
cujusdam hominis optime dicentis, qui quo voluerit audien- 
tiummentes sufFragiaque verterit. 

Ut argumentum sumamus ex comitiis tributis, quae concilia 
plebis erant, nulla prorsus lex scripta fuit qua judicare possent. 
Judicare tamen solita sunt, tribunis accusantibus, multaeque 
reos condemnare (i), ita quidem ut poenas etiam graviores ali- 
quando injungerent. Postumium Pyrgensem tantum referam, 
qui, bellorum punicorum tempore, a tribunis plebis accusatus 
cum aliis publicanis, inque comitiis tributis positus, turbam 
tam vehementer commovit ut, ne res ad seditionem spectaret, 
concilium plebis dimitteretur. Mox vero Carvilii tribuni rei 
capitalis diem Postumio dixerunt, plebsque rogata ita scivit : 
« Si Postumius ante Kalendas Maias non prodisset, citatusque 
eo die non respondisset, neque excusatus esset, videri eum in 
exsilio esse bonaque ejus venire, ipsiaqua et igni placere inter- 
dici. Singulis deinde eorum quiturbaeac tumultus concitatores 
fuerant,rei capitalis diem dicere ac vades poscere coeperurit(2). » 

De qua jurisdictione, quam plus quadringentis annis exerci- 
tam esse nemo negat (3), audi Carolum Maynz dicentem : 

<( On a rhabitude de presenter cette juridiction restreinte 



(1 Saepe etiam accidit ut damnarent de criminibus minimis, et, ut 
ita dicam, fere nullis, nostra quidem sententia. Cf. Val. Max., VIII, i ; 
TiT. Liv., Epit.yXlX ; Aulu.-Gell.,X, 6. 

(2)TiT. Liv., XXV, 4. 

(3) Gf. Maynz, Cours de droit romain^ 4» edit., Bruxelles 1876, t. I, 
p. ie<o-i8i. 

mais arbitraire des tribus comme une usurpation de la plebe. 
Sil'on entenddire par li qu'aucune loi n'attribuait aux tribus 
Pexercice du pouvoir judiciaire en matiere penale, on est dans le 
vrai. Mais on a tort d'en faire un chef d*accusation a la charge 
des tribuns... En agissant comme ils faisaient, les magistrats de 
la plebe se rendaient les interpretes du sentiment pubhc et don- 
naient satisfaction k des besoins sociaux (i). » 

Optime quidem ! Idem vero dici potest de jurisdictione quam 
senatus in rebus trepidis exercere soHtus est. Nam si potestate 
judiciaria, quam nulla ex lege acceperant, comitiis tributis 
uti licitum est, cur idem ipsi non licuerit senatui ? Non esse 
ullam legem scriptam qua res statuta fuerit nulli est, inquis, 
argumento oportere res non justa neque legitima habeatur. 
Num de plebe dicis an de senatu? Fateor mihi videri vel de 
neutro vel de utroque dicendum. 

Nihil sane obstat quominus plebi contra senatum animo 
faveas, quamvis — mea quidem sententia — plebs senatusque 
romanus valde jam senuerint! At, ubi homericorum more 
heroum de mortuis dimicare placet, atque pro tribunis adver- 
sus Patres stare, ex aequo et bono saltem agendum est, tibi- 
que constandum neque mutandae, mutata causa, Judicandi 
regulae. 

Ne quis igitur negaverit ob eam causam jura summa consuli 
extra ordinem tradere senatui licuissequod judiciaria potestate 
careret 1 

3. Deniquehoctertium opponitur argumentum, qui juribus 
illis extra ordinem acceptis usi sint, eos omnes poenas tandem 
dedisse ; ScipionemNasicam, L.Opimium, Ciceronemqueipsum 
maxime commemorant. Videamus igitur quid sit de his poenis, 
quas isti persolverint, sentiendum. 

Ut de Scipione Nasica primo dicam, minime intellegere me 

(i) Ibid., p. 162-163. 

fateor cur in hac causa adhibeatur (i). Nam praeterquam nulla 
defunctus est poena, cum a senatu procul ab urbe missus,fece- 
rit ut non judicaretur, jam negavimus eum ex senatusconsulto 
ultimo potestatemsummam accepisse. 

Immo consulem eum non fuisse minime incertum est. Quia 
vero, quae ageret et pararet Tib. Gracchus, ut cuncti divites, 
aegerrime ferebat, seditionem quamdam movit, in qua iste 
cumtrecentis suorum occisus est (2). 

L. Opimiumautem non negaverim consulem exstitisse, potes- 
tatemque quasi dictatoriam, vi decreti ultimi, habuisse. Eo 
vero tempore, seditionibus Roma exagitabatur. Caius Gracchus 
enim, postquam tribunatum tertium petierat, repiilsaa populo 
lata, iratus, cum Fulvio, homine consulari, multam turbam 
comparavit ut quemdam exercitum, quo consuliobsisteret. Hic 
autem, armatis quoque suis, factiosos homines aggressus ita 
profligavit ut Caius, cum tribus millibus suorum, occidere- 
tur (3). 

Posterius Q. Decius, tribunus plebis, L. Opimium, cum ad 
populum eum adduxisset, accusavit sive in vincula, indicta 
causa, cives conjecisse, ut narrat Titus Livius (4), sive Caium 
Gracchum interfecisse, si TuUio credere malis. Certum est 
utique eum a populo fuisse absolutum, postquam patronus 
causae ita dixisset ut non tam quid fecisset reus quam quid 
facere ei licuisset populo esset judicandum. Apud Ciceronem 
enim sic loquitur M. Antonius ; 

« Quum L. Opimii causam defendebat apud populum, 
audiente me,C.Carboconsul, nihildeC. Gracchi nece negabat, 
sed id jure, pro salute patriae, factum esse dicebat(5). » 

Tum igitur absolvendo reum, id populus seputare professus 
est, immo, ut ita dicam, id decretum voluit, jure suo usum esse 

(i) Trahitur in exemplum, ut L. Opimius, ab Eduardo Laboulaye 
(Lois criminelles des Romains, Paris, 1845, p. 124). 

(2) Plutarch., Tib. Gracchus, XIX. 

(3) Ibid.y Caius Gracchus, XVH. 

(4) Epit., 61. 

(5) De Orat., 2, 25, 106. 

consulem, cum Caium Gracchum interficeret. Hoc igitur populi 
. judicium contra jus senatus consulisque tam immerito affertur 
ut pro eodcm stare prorsus sit dicendum(i). 



Quod ad Ciceronem ipsum attinet, eum certe non negandum 
est, aliquot annis post oppressam Catilinae conjurationem, a 
Clodio, tribuno plebis, accusatum, Roma sponte exiisse, tum- 
que absentem, suadejite eodem Clodio, esse damnatum, ita 
tamen ut, transactis sexdecim mensibus, in patriam, omnium 
suffragio, revocaretur. 

De quibus hoc primum dicendum putes non habendum esse 
id vera legitimaque populi volqntate factum, quod vi impetuque 
Clodii adversus Ciceronem factum est. Criminis enim arguendo 
CiceronemClodiusplane hoc spectavit, non ut violatas ulcisce- 
retur leges, sed ut, occasione quadam data,qualiscumque esset, 
inimico inimicus noceret. Scribebat enim ad Atticum TuUius : 
« Nobis autem ipsis quum vim, tum judicium minatur (2). » 
Neque enim alia Clodio erat accusatio quam ahera quaedam 
ratioinjuriae Ciceroni inferendae. Nam undique causas quae- 
rebat ut, quantum posset, inimico afferret detrimentum. 

Fecisse igitur eum ut Cicero accusaretur, non documento 
est lcges esse a consule rescissas, sed firma fuisse Clodio odia 
mukamque audaciam. 

Ceterum ex Piutarcho apparet quantum, eo tempore, rerum 
perturbalione vique hominum civitas jactaretur. Omnia soluta 
erant, confusa, turbata, ita saepe ut is suffragiis muneribusque 
potiretur, atque judiciis populi pro voluntate uteretur, qui, 
turba majore circumdatus, victis ceteris, forum campumve 
Martium occupasset. 

Ciceronem ipsum narrat idem Plutarchus muhas graves inju- 
rias a Clodio accepisse, qui hominibus vehementis pravique 

(i) Rem fatetur ipse Mommsen {Manueldes Ant, Rom.y t. VII, p. 473). 
Ci. infra, p. 55. 
{2) AdAttic, 11,22. 

ingenii septus, nullis parceret contumeliis, ita etiam ut luto 
lapidibusque vir consularis lacesseretur. 

Huic autem pulla toga erat, capillique passi, atque eum comi- 
tabantur, eadem veste eodemque capillo, amplius viginti milli- 
bus juvenum. Cum vero,coacto senatu, decretum facere vellent 
Patres,quo populusipse, quasi publicus quidam luctus esset, 
vcstem mutare juberetur, obstiterunt consules, Clodiusque 
accurrit atque locum, ubi Patres erant, cum hominibus armatis 
circumscdit. Quo viso, perterriti plerique senatorum cum 
magnis clamoribus curiam egrediebantur, togam lace- 
rantcs 1 1). 

In his dcmum turbatis rebus, cumviolento quodam impetu 
omnia misceret Clodius plebemque omnem quasi in potestate 
habcret, accusatus fuit Tullius ab eo atque damnatus. Vicit 
odiuni, audacia, vis; non vicerunt leges, de quibus quidem 
ccrtuin csl nihil istum laborasse. 

Oiccs fortc : « Si populi judicia sibi culpa vacanti non esse 
pcrtinicsccnda arbitrabatur Cicero, qui factum est utsponte a 
palria cxirct? » 

Audi ipsum in Miloniana oratione respondentem se, quum 
urhc ccdcrct, non judicium timuisse, sed servos, sedarma, sed 
viiu ('z\ 

Kc vcra, postquam a Pompeio petierat ut se ab inimicis de- 
lciulcrct. ncgavcraique se facturum Pompeius, Pisonem consu- 
lcm adiit, uipotc qui in se minus quam consul alter mente 
aliina uicrctur. Piso autem suasit illi ut furenti Clodio in 
irinpus ccdcrct, cumque praesens locum inimicis daret, quam- 
vi^ inviius. Kcmpublicam adducendi gravissima in pericula, 
r\<MMul() patriam dcnuo salvam faceret; in quo omnes amici 
v]u^, cxccplu uno Lucullo, consenserunt. 

■riiin ci>»(^ pcdibus icns, cum quibusdam suorum ad Luca- 
fiinm prnrcclus cst, ut vSiciliam inde peteret. 



h , l*f i»t AiM'11., (.'hrro, XXXI. 
(,, /•//. Mil., \IV. 



-45- 

Nullum igitur ex ista profectione contra eum sumi decet 
argumentum. 

Sententia autem, a populo adversus exsulantem dicta, ab 
eodem populo, raox contrariam sententiam ferente, ita rescissa 
subversaque habenda est ut sublata esse quasique numquam 
fuerit jure meritoque videatur. 

Adverte etiam priorem sententiam eo modo fuisse latam ut, 
rebus turbatis, quod veliet Clodius, homo tum popularibus 
acceptissiraus, id multitudo, caeco impetu, ageret, posteriorem 
vero, tempore ad considerandura dato, uno quasi omnium 
suflFragio esse pronuntiatam. 

Neque res minori laetitiae fuit Italiae quam Urbi. Narrat 
enim Plutarchus nuUam fuisse civitatem quae, magno cuncto- 
rum civium plausu atque gaudio, redeunti TuUio obviam non 
iret, ita quidem ut veris minora ipse diceret, cum deinceps 
totius Italiae quasi humeris sustentum, se Romam rediisse 
profiteretur(i).Immo ubi urbemfuit ingressurus,neipsequidem 
abstinuit Grassus, qui ei inimicissimus fuerat, quominus ei 
occurreret honoris causa. 

Videbatur igitur nemini recte condemnatus, omnibus contra 
ita injuste vexatus, ut se erga eum grato esse animo decere 
arbitrarentur, nedum quod egisset objicere vellent. 

Itaque hic habes quid de conjuratorum necesenseritpopulus, 
cum factus esset animi compos sibique soli pareret. 

Ergo opponentibus actiones quasdam contra eos fuisse exer- 
citas, qui senatusconsulto ultimo usi essent, respondendum 
putaverh mirum certe non fuisse, cum, studiis civilibus 
accensis, adversarios adversarii reos quovis modo facerent, 
atque verbo et malis artibus, vique aliquando curarent ut 
condemnati toUerentur de illo angusto itinere ambitionis, in 
quo Lucretius tam multos luctantes et sanguine sudantes 
viderit (2). In republica illa turbulenta is fuit accusandi furor 



(i) Plutarch., Cic.y XXXIII. — Cf. Ciceronis ipsius orationem in 
senatu habitam post reditum, XV. 
(a) De Natura rerum^ V, 1 126. 



-46- 

yt Cato major quater et quadragies accusatus fuerit, quaterque 
et quadragies quaestione liberatus; qua re vanas inanesque ac- 
ctmtionc» illas fuisse paret. 

Unde fit ut ego mirer non sane quod, ex usu potestatis extra 
ordintm consulibus datae, occasio accusandi sumpta est 
^VtquMdOf »cd quod saepius non sumpta sit. 

Negkgendae igitur accusationes, observanda autem diligen- 
ri^<>imc judicia. Nam corum omnium, qui rei ob eam causam 
Ut€ii <i>afll, flcmo cst quem sui compos populus condamnaverit; 
<^inpi\oi^ ftb^olutos misit, neque furore injuriaque factionum, 
m^m bldflditii» hominum popularium, qui hortabantur ne 
p-¥f^^ iift qui jura cjus laesissent, nullo denique modo adduci 
f^mit Mt eo§ contra lcgcs cgisse censeret. 

Hrp^Of ui quac comprobanda curavi in breve jam cogantur, 
MfHfii^^ vidcnlur. quac aflfcruntur a negantibus argumenta, ut 
^mum limm vcl nullius ctiam ponderis habenda esse fortasse 
/^Ui^iiimii. Ko« cnim, qui affirmantibus unum ex tribas oppo- 
mntj val lcgc» Porcias aliasque obstitisse quominus vis illa 
Hum dkt^torh consuli tribueretur, vel potestate omni judi- 
cmU Htimtum caruissc, vel illos accusatos esse.qui senatus- 
a>n^ulto uHimo uhi nlnt, inanibus niti argumentis atque errare, 
^c^aliqu» mihi cHt fulssc comprobatum. 

lll, — Bxponuntur quae ab affirmantibus afferri possint. 

Nunc vcro cet longius progrediendum, adjiciendumque 
muUa esse ex quibus legitimum fuisse senatusconsultum ulti- 
mum credendum eB8e apparcat. 

f. Primum ex um moribusque sumam argumentum. Mul- 
tum enim valere legibusque scriptis aequiparari, ne dicam 
praestare, usum moresque, quum in plurimis civitatibus, tum 
maxime in vetere illa Uepublica romana, Jam antea ostensum 
est. 

Atqui hanc de qua agitur potestatem in usu semper fuisse 
constat. Nam in rebus trepidis litique Romanis esse solita est, 

ut ait Titus Livius (i), « ultimae necessitatis » ea quae dicitur 
vis dictatoria. Primutn per magistros populi, deinde maxime 
per consules, semper autem jussu senatus, illam exerciiam esse 
vidimus. Decernere tamen Senatum « viderent consules ne 
quid respublica detrimenti caperet » eo etiam tempore, 
quamvis rarius, usurpatum est quo dictatores ipsi dicebantur. 
Ita fit ut, in re illa, more majorum egisse idem senatus existi- 
mandus sit. De quo tamen scripsit Mommsen : a Cette pseudo- 
dictature etablie par le Senat est regardee comme une institu- 
tion politique etablie au temps des Gracques (2). » 

Falso autem. Mommsen enim,iique quibus assensusest, non 
alium sententiae auctorem habent quam Piutarchum. Eo enim 
loco quo utuntur, primum consulum dictatoria potestate usum 
esse L. Opimium, cum Caium Gracchum necaret, docet quidem 
Piutarchus (3), errat autem docendo. 

Nam trecentis amplius annis ante Gracchos tribunos, decre- 
tum ultimum a Patribus fieri coeptum esse Titus Livius testis 
est (4). Narrat enim, anno 290 Urbis Conditae (463 a. J.-C.) ab 
Aequis unum consulum cum suis circumclausum esse. Fuerunt 
autemqui Romamvenire, remque senatui nuntiareproperarent. 
Tum « tantum terrorem incussere Patribus ut (quae forma 
senatusconsulti ultimae semper necessitatis habita est) Posthu- 
mio alteri consulum negotium daretur videret ne quid respu- 
blica detrimenti caperet ». 

Neque cum quibusdam dixeris tum, belli causa tantum,sena- 

(1) III, 4. 

(2) Manuel des Antiquites rom., ch. vii, p. 473. Quamdam fortasse 
adhibet correctionem, dicendo : « A prendre les choses en bloc », mini- 
mam vero necjue satis claram. Ceterum paulo supra (p. 471) potestatis 
illius quasi dictatoriae usum coepisse aperte docet eo tempore quod 
vocat « les premieres decades du vii« siecle »; tum enim, si ei fidem 
adhiberes, « les crises revolutionnaires qui furent, pour ainsi dire, 
« permanentes pendant trois generations, ont cree cette pratique... qui 
« constituait, jusqu'^ un certain point, un regime etabli dominant cet 
« etat de dissolution. » (Op. cit., trad. Girard.) 

Idem quod Mommsen, et post eum, de re illa sensit Antoine. (Sal- 
LVSTE^Conjuration de Catilina, XXIX, note 3, Paris, 1888, p. 99.) 

{3) Laius GracchuSy 18. Lapsu quodam laudat hic Mommsen Tiberii 
Gracchi vitam {Op. cit.y t. III, p. 187). 

(4) in, 4. 

tusconsultum ultimum factum esse, neque unquam ante Grac- 
chos eo consilio in usu fuisse ut discordiae intestinae placaren- 
tur (i). Nam bellum non agebatur, quum senatui summam 
magistratibus potestatem contra Manlium tribui placuit. 

Stabatisteprodebitoribus,itaquidemutturbas concitareatque 
Rempublicam in praeceps dare Patribus conscriptis videretur. 
Tum sic ab illis decretum cst : « Videantmagistratus ne quidex 
perniciosis consiliisM.Manlii res publica detrimenti capiat(2). « 
Porro M. Manlium quadringentis circiter annis ante Christum 
vixisse nemo nescit (3). 

Fieri igitur Romae senatusconsultum ultimum antiquitus 
usitatum est, ideoque, cum « eam potestatem per senatum more 
romano magistratui maxumam » permitti docet Sallustius(4), eo 
sensu res intellegenda est, non, cum quibusdam (5), ut fuerit 
Romanis propria, sed ut in moremajorum, institutoque posita 
sit. 

ScriptorienimRomano, qui quod legerent Romani narraret, 
in mentem venire non poterat legentes admonere ut de more 
Romano, non autem de more Graeco aliorumve populorum agi 
adverterent. Scripsit « more Romano » quasi scripsisset « more 
patrio » vel a more majorum ». De quo sane nullum erit dubium 
recordanti sua ipsum verba non aliter esse interpretatum, cum 
Catonem induceret petentem ut per consulem de conjuratis 
more majorum supplicium sumeretur (6). 

Ergo res erat in usu nioribusque Reipublicae, eoque ipso 
certam atque legitimam habeas illam necesse est. 



(i) Ex illis est qui Titi Livii librum sextum annotavit, in opere dicto 
Biblioth^que latine avec la traduction fran^aise sous la direction de 
M. D. Nisard. 

(2) TiT. Liv., VI, 19. — Notandum hoc est cum Theodoro Mommsen : 
<« Lespleins pouvoirs sont toujours donnes entermes generaux, en vue 
de de^ndre FEtat et de Tempecher de subir du prejudice. » Manuel des 
antiquites romaineSy etc, VII, p. 476. 

(3) E Tarpeia rupe praeceps datus fuit anno 369 U. C. (884 a. J.-C). 

(4) Catii, XXIX. 

{5) Ex istis est Antoine, loc, cit. 
(6) Catil, LII. 



- 49 — 



• M 



2. Quod ut gravissima ratione confirmatutn habeas, satis erit, 
si memor fueris quid de his,Catilinae tempore, vulgo censeretur. 
Utvirum appellem, in republicagerenda versatum, tamque opti- 
matibus inimicum ut omnia publica mala ab illis originem 
sumpsisse contenderit, neque Ciceroni ipsi pepercerit, notissi- 
mus hic Sallustii locus, ad quem maxime animum attendas 
haud parvi pretii est : 

« Itaque, quod plerumque in atroci negotio solet, senatus 
decrevit darent operam consules, ne quid res publica detrimenti 
caperet. Ea potestas per senatum, more Romano, magistratui 
maxuma pcrmittitur, exercitum parare, bellum gerere, coercere 
omnibus modis socios atque civis, domi militiaeque imperium 
atque judicium summum habere;aliter,sine populi )ussu,nullius 
carum rerum consuli jus est (i). » 

Propriisigitur verbis controversiam hic diremptam habes, et 
quidem firmissime et apertissime, a viro romano atque idoneo, 
cujus, ut vidisti,ea demum mens erat ut, acerrimus popularium 
partium defensor, quidquid ageret senatus, contra populi jura 
praesertim libentissime reprehenderet. Attamen haud cunctan- 
ter,nullaque interpositadubitatione, legitimum hoc esse profite- 
tur ut consul, facto senatusconsulto ultimo, jam sine populi jussu 
imperium judiciumque summum, militiae domique, etiam in 
civcs exerceat (2). 

(i) CatiL, XXIX. 

(2) Arbitratur Mommsen non alio fonte ea sumpsisse Sallustium, qui- 
bus jus illud senatus consulisque sic describeret, quam ex jure quodam 
usitato, vel, ut verbis ejus utar, « d^apres une tradition de droit etablie » 
(Manuel des Antiquitds romaines, etc. t. VII, p. 474, note 3). Qua conjec- 
tura nihil fit nisi ut Sallustii sententiae vis quaedam major addi videatur. 
Willems vero, in illo quem de senatu scripsit libro(II, 252, note 6), cum 
hunc locum Sallustii,sibi ceterisque negantibus legitimam fuisse consulis 
summam potestatem,valde incommodum esse recte putet, eum de medio 
tolli jubet, nuUa alia ratione fretus,nisi quod illum interpolatum habere 
sibi placeat. Cur autem habeat interpolatum haec una causa est quod eo 
loco apertissime docetur sententia sententiae ipsius Willcms adversa. 
Miram sane atque singularem viam rationemque opera vcterum inter- 

Eretandi I Primum de re quadam antiqua,quod tibi placet credere, credis. 
leinde quidquid contra sententiam tuam apud scriptores veteres inveni- 

Neque aliter ac Sallustius sensit, Ciceronem sensisse iq con- 
fesso est, non tantummodo cum post oppressam conjurationem 
pro se ipse diceret, sed cum de eo a culpa liberando nequaquam 
ageretur, In sua enim pro Rabirio habita oratione contendit 
rcum jure arma sumpsisse contra Saturninum, quum factum 
esset (( senatusconsultum ut C. Marius, L. Valerius, consules, 
adhiberent tribunos plebis et praetores, quos eis videretur, ope- 
ramque darent ut imperium populi romani majestasque cons^r- 
varetur (i) ». 

Neque omittendum hanc orationem apud populum esse habi- 
tam; ex quo fit ut omnium, qui pro reo unquam dixe- 
rint, ineptissimus Cicero videndus esset, si senatusconsultum 
ultimum legitimum esse, utpote quod jura populi laederet, 
incertum vel minime habuisset. Nulla enim alia fuisset ratio 
viaquecertior ad faciendumut, quem ipse defenderet, populus 
damnaret. Quam multo prudentius probare judicibus tentasset, 
ut apiid eos, qui primum judicaverant, fecerat Hortensius, non 
occisum esse a C. Rabirio L. Saturninum ! 

Posterius, aliquot annis post Catilinae conjurationem, cum 
pro Milone dicerct, exciamabat : (t Quis hoc credat Cn. Pom- 
peium jurispublici^ moris majorian^ rei denique publicae peri- 
tissifnum, cum senatus ei commiserit ut videret, ne quid res 
publica detrimenti caperet, quo uno versiculo satis ai^mati 
semper consulesfuerunt,ctiam nullis armis datis,huncexercitu, 
hunc delectu dato, Judicium exspectaturum fuisse in ejus con- 
siliis vindicandis, qui vi judicia ipsa tolleret (3) ? » 

lur, eo ipso interpolatum atque delencium pronuntias. Quo quidem, cum 
nihil sit facilius, nihil simul clariori documento est te maxima esse in 
diilicultate, nihilque habere quod respondeas.Eo accedit ut Willems non 
hunc tantum Sallustii locum,sed totum ejus librum toUere coeatur.Nam, 
in toto de Conjuratione Catilinae libro, ex senatusconsulto uitimo sum- 
mam fuissc consuli potcstatem nemo est qui negare velit quin legitimum 
Sallustius habeat. Rem fatetur ipse Mommsen, idcoque quod Willems 
sentire ausus est, memorat quidem, sed memoratum neglegit. 

(i) Pro Rabirio perd. r., Vll et VIII. 

(2) Pro Milone, XXVI. 
. (3) Pro Milone, XXVI. 

Colligas igiturnecesse est Ciceronem minime dubitavisse quin 
de conjuratis summum sumere suppliciumsenatui ipsique lice- 
ret. Neque aliter sentire Mommsen ipsum ex liis ejus verbis 
apparet : « II n'est pas permis de douter que, dans^ sa conviction, 
le consul et le S^nat pouvaient legalement agir comme ils le 
firent (i). » 

Ceterum legenti eam, quae prima Catilinaria dicitur, oratio- 
nem, nullum est dubium quin neque ipse rem incertam haberet, 
neque ab uUo audientium incertam haberi arbitraretur. Audi 
enim dicentem : 

« Ad mortem te, Catilina, duci jussu consulis, jampridem 
« oportebat; in te conferri pestem istam, quam tu in nos omnes 
« jamdiu machinaris... Habemus senalusconsultum in te, 
« Gatiiina, vehemens et grave ; non deest reipublicae consilium, 
« neque auctoritas hujusordinis, nos, nos, dico aperte, consules 
(( desumus. » 

« Decrevit quondam senatus ut L. Opimius consul videret, 
« ne quid res publica detrimenti caperet. Nox nulla intercessit; 
« interfectus est propter quasdam seditionum suspiciones, 
« C. Gracchus, clarissimo patre, avo, majoribus; occisus est 
« cum liberis M. Fulvius consularis. Simiii senatusconsulto 
« C. Mario et L. Valerio permissa est res publica. Num unum 
« diem postea L. Saturninum, tribunumplebis, et C. Servi- 
« lium,praetorem, morsac reipublicae poena remorataest? At 
« nos vicesimum jam diem patimur hebescere aciem horum 
« auctoritatis. Habemus enim hujusmodi senatusconsultum, 
« verumtamen inclusum in tabulis, tanquam gladium in vagina 
« reconditum : quo ex senatusconsulto confestim interfectum 
« te esse, Catilina, convenit. Vivis, et ita vivis non ad depo- 
« nendam, sed ad confirmandam audaciam. Cupio, Patres 
« conscripti, cupio me esse clementem; cupio in tantis reipu- 
« blicae periculis, me non dissolutum videri; sed jam me ipse 
« inertiae nequitiaeque condemno... Si te Jam, Catilina, com- 

(i) Manu^ldes Antiquitds romaines, etc, t. VII, p. 474, not. i. 

V prehendi, si te interfici jussero, credo. erit verendum mihi, ne 
« non hoc potius omnesboni serius a nie, quam quisquam cra 

« delius factum esse dicat Tum denique interficiam te, 

« quum jam ncmo tam improbus, tam perditus, tam tui similis 
(( invcniri poterit, qui id non jure factum esse fateatur (i). » 

Profccto, nisi jus suum certissimum habuisset consul, non 
commisissct ut sic apud tot tamque graves viros loqueretur; 
ncquc sanc,sicommisisset, abstinuisset ipse Catilina, quominus 
surgcns jus a consule falso assumi clamaret, appellaretque 
populum, utpote cujus csset solius de capite civium agere. Quod 
co facilius credidcris, quod sperandum erat Catilinae, si ad 
populum, qui tum illi faveret, causa transferretur, fore ut a 
quacsiionc ipse libcraretur. 

Silct tamen illc, silent amici, silent tribuni plebis; neque de 
jure consulis ulla cst controversia, cum tanium disputetur 
utrum occidi conjuratorcs reipublicae sitopportunum, necne. 

3. Fucrunt sanc, pauci quidem, qui a Cicerone multos sena- 

(i) I)e quo sic scripsit J.-B. Mispoulct : « Giceron a beau invoquer les 
prccedcnts et pretcndrc que le decret du 21 octobre lui donnait le droit 
de mcttre ^ mort le chef de la conjuration; ce sont l^ des moyens ora- 
toires qui ne pouvaient tromper personne. En effet, il ne lui etait permis 
d'iiser de ce uroit de vie et ue mort qu'a la condition de faire declarer 
au prealable (^atilina ennemi public. » {La Vie parlementaire a Romey 
Paris, 1809, p, i83.). Quod J.-B. Mispoulet vocat v des moyens ora- 
toires » vidctur mihi fuisse via minime omnium, ut ita dicara, oratoria, 
(Mia videhcet oratori nuUo modo ex sententia eventus dicendi proce- 
Jerel, si in senatu, apud yiros gravissinios, magistratus, consulares, 
quae juri pubHco aperte fuissent contraria, ea consul affirmare ausus 
essel. Necjuc rcipsa contraria erant. Hostis enim judicari aliquis poterat 
vel a senatu ipso vel a consule, qui senatusconsuho ultimo erat arma- 
tus. '( La prochimaiion de la h)i martiale, inquit Mommsen, met les per- 
sonncs qui y sont expressemcnt designees, ou auxquelles les magistrats 
chargds dc rcxeculion la ravportent, dans la situation ot sont les membres 
d'un Etat cn guerre avec Rome, qui se trouvent sur le territoire romain 
et ne sont nas en la puissance des Romains : les citoyens ont le droit et 
le devoir de lcs saisir ct de les mettrc a mort. » [Manuel des antiquitis 
romaines, etc, t. VII, n. 477). Iterum paulo infra (p. 480) : « Le magis- 
trat entrc les mains auquel tombc le citoyen auquel s'appliquent ses 
pleins pouvoirs peut le traiter comme un prisonnier de guerre, et, par 
consequent, d'apres les lois mihtaires desRomains, prononcer contre lui 

n'importe quelle pcine, meme la mort (car) les pleins pouvoirs s'ap- 

pHquent, sans autre forme, a ceux qui ont ete declares nominativement 
ennemis pubhcs soit par le magistrat en vertu du senatusconsulte, soit 
par le senatusconsulte lui-memc, et qui sont ainsi juges par aniici- 
pation. » 



:i 

tores tum dissensisse contenderent(i). Quod ad confirmandum 
haecce Tuliii verba afferunt in quarta Catilinaria dicentis : 
fc Video de istis (Patribus), qui se populares haberi volunt, 
abesse non neminem, ne de capite videlicet civium Romanorum 
sententiam ferat (2) ». 

Notandum estprimum,cumdixerit TuUius « non neminem w, 
sic vertere Eduardum Laboulaye : « Unegrande partie de ses 
contemporains. » Reipsa quidam tantum abesse voluerunt sena- 
tores,non sanequia jus vitae et necis senatui consulique esse 
negabant, quod nullius testimonio comprobatur, sed eo consi- 
lio, ut de capite civium sententiam non ferrent, sicque factionis 
popularis iram-injuriasque certissime vitarent. Hoc tantum- 
modo diccndum est eos, ignavorum more miiitum, pericula 
fugisse, quod, in rebus turbatis, plures quam par sit semper 
fecisse haud ignotum est. Ex eo quod abesse voluerunt disce 
non quidmente senserint,sed quid animo timuerint; ignavia hic 
ostenditur, non sententia (3). 

4. Quidautem de populo? Putavitne, cum scriptoribushodier- 
nis, per senatum consulemque jura sua laedi, an potius, cum 

(i) Gontendit Eduardus Laboulaye (Lois criminelles des Romains, 
Paris, 1845, p. 123). 

(2)IVCatilin,,W. 

(3) Idem Eduardus Laboulaye non legitimam fuisse consuli ex sena- 
tusconsulto potestatemsibi viaeri asseverat,vel ex eo quodnullumconsul 
quod firmum esset argumentum attulerit atque dicere ausus fuerit : 
« Caesar intellegit legem Semproniam esse de civibus romanis consti- 
tutam : qui autem rei publicae sit hostis, eum civem esse^nullo modo 
posse. » (/FCtf/j/., V.) Eodem prorsus argumento in prima adversus 
Catilinam oratione usus est. In duabus igitur quas tantum apud senatum 
habuit orationibuSjhunc argumentandi modum adhibuit. Quem modum 
inde apparetvirum juris publici peritissum putavissedignum esse quem 
firmtim senatores arbitrarentur. De quo tamen Eduardus Laboulaye 
exclamat : « Qu'y a-t-il de plus miserable ! » {Oper, cit.^ p. i23, note 3.) 
Porro claudicasse satis paret, non quidem Ciceronis argumentationem, 
sed Eduardi Laboulaye scientiam. Jus enim vitae etnecis, quo in cives 
aliquando utebaturconsul, senatusconsulto ultimo armatus, modusque 
quo adversus eosdem jus illud exercere ei licebat, ineo niti videbantur 
quod illi, hostibus similes a senatu aut ab ipso dicti, non jam civium,sed 
hostium more corripi punirique lege possent. Cf. Mommsen, qui ita sen- 
tit. {Oper. citat.j Vlf, p. 477, et hic, paulo supra, p. 32). Legitime igitur 
modoque jureconsultorum argumentatus est Cicero. 

Gcerone, Catonc cetcriaque illiiis temporis hominibos, cx 
senatusconsulto ultimo tantum jus esae coasuli ut de 
capite civium, pro voluutate, hic agere posset? 
Jam viddjis. 

Notissimnm enim, Catilina urfacm ooctu egresso, die scquenti, 
secundam Catilinariam orationem ad * populum Cxeronem 
habuisse, eo quidem consilio ut quae acta essmt narrando 
explanaret. Atqui in hoc multus maxime fuit ut, curCatflTrtain 
oon occidissety exponeret. € Interemptum esse L. CatfTinam, 
inquit^et gravissimo supplicio affectum jam pridem oportebat, 
idque a me et mos ma jorum, et hujus impcrii severitas, ct rcs 
publica postulabat. » 

Causam tum aperuit cur noa <i illum, ut erat mcritus, mortc 
mulctasset ( i), » addiditque : 

(c Si vis manifesta manifestae audaciae, si impcndeas pa- 
triae periculum me nccessario dc hac animi lenitatc dcduxerit, 
illud profecto periiciam... ut... paucorum pocna vos jam omnes 
salvi esse possitis ■2). » 

Itaque de jure summo consulis neque ipse dubitabat, neque 
populum dubitare ita pro certo habebat ut, coram populo 
ipso, quamvis tum Catiiinae partibus satis faveret, profiteri 
auderet oportuisse jam interimeret Catilinam, se vero socios 
ejus, si res posceret, ceno esse interempturum. 

Neque clamat populus id sui juris esse, non scnatus, neque 
consulis. Dicenti consuli assentiuntur omnes, quin etiam, mense 
transactOyCum quod pronuntiaverat se fortasse essc facturum, id 
reipsa ille fecisset, conjuratis videlicet interfectis, populus 
magno plausu eum excepit, redeuntemque domum, postquam 
dixerat « vixerunt », comitata est cum lampadibus multitudo 
ingens, magistratus, patricii, plebeii, viri, mulieres, ita com- 
muniomnium consensu,ut undique clamaretur rem,miro quo- 
dam modo,aconsuIe curatam esse,utpote qui periculosissimam 



(i)/;. Catilin., IL 
{2)Ibid.y XIII. 

omnium quae fuissent conjurationum, quam minima vi, oppres- 
sisset(i). 

Paulb post, Tullius, quamvis pbstarent ejusinimici, auctore 
Catone tribuno piebis, Pater patriae a populo publice dictus 
est (2). * 

Quid plura? Jam vidimus, quod hic quaeritur de juribus sena- 
tus consulisque, id apertissime et expressissime a populo fuisse 
judicatum, cum, L. Opimio absoiuto, jure legitimeque in cives 
vi senatusconsulti ultimi eum egisse censuerit. De quo scripsit 
ipse Mommsen controversiam pro senatu esse tum diremptam, 
victoresque Patres in iioc jam exstitisse : 

« La victoire, inquit, a e'te de'cidee par l'echec de 1'accusation 
formee en 63^ devant le peuple contre ceux qui avaient, en 
vertu d'un pareil senatusconsulte, execute des citoyens 
romains. » Quod ita annotat : <c La controverse est formulee 
juridiquement... dans le proces qui fut intente'... par le tribun 
P. Decius contre Opimius et qui determina probablement la 
theorie du droit publicposterieur (3). » 

Ex quo colligas, inter eos quibus illa summaconsulispotestas 
initio injusta fuisse videtur, neminem non esse qui eamdem post 
Gracchos legitimam usu populique voluntate factam esse for- 
tasse arbitretur. Qui fit igitur ut alibi ea potestate contra legem 
Ciceronem usum esse iidem arguere velint ? 

Denique ut de potestate illa quid Ciceronis aetate censeretur 
commemoremus, quaeque jam dixerimus inpauca conferantur, 
haec verba ipsius Mommsen afferre liceat : 

« Le parti populaire s'est e'galement servi de ce pouvoir 
quand il a eu la haute main dans le Senat (4), et Ce'sar et les 
Cesariens le traitent eux-memes comme ayant une existence 



(i) Gf. Plutarch., Cicer., XXII. 

(2) Ibid,, XXIII. 

(.3) Mannel des antiqnit^s romaines, etc, t. VII, p. 473. — Gf. locum jam 
a nobis laudatum (p. 47) in quoidcmfatetur usum scnatusconsulti ultimi 
fuisse, utverbis ejus utar, « un regime etabli. » 

(4)« Le Senat de Marius decreta enb^i « ut curarent consules (Nor- 
banus et Scipio) ne res publica acciperet detrimenlum. » (Mommsen.) 

Mgale,toutenblamantrusagc qui en est fait (i). Le pouvoir 
du Senat de soumettre les citoyens a la loi martiale, avec les 
consequences illimite^s de Tepoque royale, n'a pas ete sdrieu- 
sement conteste dans le dernier siecle de son gouverne- 
ment (2). » 

Exceptis igitur iis qui cum Cicerone inimicitias gerebant, qui 
quidem, conjurationis tempore, senatusconsulto reclamare 
nequaquam ausi sunt, nemo fuit qui, in puniendis conjuratis, 
jure suo usum esse consulem negaret. 

Neque enim negari poterat. Quod quidem, tum everlendo 
negantium argumenta, tum quaedam afterendo, ex quibus rem 
aflBrmari liceret, spero me fecisse ut legentiprobaretur(3). 

Ergo legitime se gessit in hac re Cicero. 

Nonne etiam prudenter se gesserit, jam nobis est quae- 
rendum. 

(i) « Dans le vote sur les complices de Catilina Cesar reconnait le 
droit du Senat, mais deconseille d'en faire une application capitale. 
Lorsque le Senat lui applique le meme principe, apres sa rupture avec 
lui, il n'aitaque en la forme {De BelU ciy., 1,7), que la violation du droit 
d'intercession, mais non le droit du Senat dont il s'agit. » (Note de 
Mommsen.) 

(2) Manueldes antiquit^s romaines, etc, t. VII, p. 478. 

(3) Nuperrime haec scripsit J.-B. Mispoulet : « Le droit public de Rome 
admettaitfranchement la raisond'Etat eten reglait rapplication. Ciceron, 
investi, conformement aux precedents, de la mission de veiller au 
salut de la Republique par le senatusconsulte du 21 Octobre, avait le 
droit d'exercer contre les ennemisde TEtat le pouvoir mililAireen meme 
temps que la juridiction criminelle, qui faisait de lui le jugj supreme et 
souverain de tous. » (La Vie parlementaire ci Rome, Paris, 1839,^. 228.) 
Iterum,paulo infra (p. 23 1) : « Le droit public d'alors Tautorisait a pro- 
noncer lui-meme la condamnation capitale contre ceux qu'il jugeait cou- 
pables. » 

Jam inhanc sententiam ire, neque non periculose fortasse, ausus eram, 
quamvis fere omnes dissentirent, neque ullus mihi in manus liber ve- 
nisset quo eadem sententia defenderetur, cum tandem scriptori cuidam, 
in opere hujusce anni eam defendenti, occurrere mihi contigit. 



PARS n 



IN PUNIENDIS CONJURATIS PRUDENTER CIVILIQUE 
CONSILIO EGISSE CONSUL VIDETUR 



Dicebat aliquis, vir ingenio et virtute eximius, « omnia mihi 
licent, sed non omnia expediunt (i) ». Quibus significabat verbis 
multa licita esse quae omittere tamen expediat. Qua poena Ca- 
tiiinarii facinoris socios afifecit Cicero, ea illos juste legitimeque 
affectos esse comprobatum fuisse forsitan credas. Prudenterne 
egit consul cum jure suo uteretur? 

Sunt qui eum contendant neque quod esset opportunum fe- 
cisse, nequequodfeceritopportunofecissemodo. Namarguunt 
illum rem ad senatum retulisse judicandam et graviorem,quam 
necessarium esset idoneumque, sententiam suasisse aique esse 
exsecutum. 

De utroque jam disseram, ita quidem ut, sapienter civilique 
consilio, et cuncta ad Patres vocasseet conjuratis vitam eripuisse 
eum ostendere coner. 

(i) S. Paulus {I Corinth,y X, 22). 

CAPUT I 

OSIENDITUR BENE FECISSE CONSUL QUI REM TOTAM AD SENATUM 

VOCAVERIT 

I. — Res ipsa exponitur. 

Dic vigcsima prima Octobris anni 63 ante Christum (xiiante 
dicm Kalcndas Novembres anni 691, u c), senatusconsulto 
itu annutus fuit Tuliius ut jam conjuratos vel capitis damnare 
ipsi liccrct. 

Porro dic octava Novembris, postquam, apudLaecam, Cati- 
linttin nccandi consulis consiliumcepisse a Fulvia didicerat^ se- 
niUuni cocgit, primamquc illam Catiiinariam orationem habuit, 

N(Hto »^cc|ucnti. cxivit urbe Catilina. Aliquanto post, depre- 
lu n^i snnt .\l|t»brof;cs, adductique cumconjuratisperconsulem 
Mil ^rnMtnni, v]ni ipsc dc re quaestionem exercuit, reosque jussit 
tn^tndiii. 

lilrm scnuiu!!, postcra dic, quae fuit quarta Decembris, L. 
rMr(|uihinin ttudivit dc conjuratis Crassoque ipso indicantem, 
{iniuo iiuliiiuui. consulcntc Ciccrone, falsum videri decrevit. 

hiMiiiiur, iutcrposita noctc, Patres iterum vocavit consul, 
t<«i«M''1'u jlli vjuid dc conjuratis faciendum esse censerent, cen- 
'jmtMui i(.^5 1\ i(iusvilc cssc intcrticiendos. 

ItMipM». (|uinl ipsc vi scnatusconsulti ultimi agere poterat, id 
|o.j i>ii>itiitn rip.rrc cpusuI inaluit. ^< (Cctte conduite) n'est justi- 
U'»', lti.|»Hi MMmu^uMi, par aucun precedent; elle est egalement 
i-NtiMMiM. A ru^Mfii^ ci M \a uuturc do rinstitution : cette derniere 
M/lMtht r.niiJ.il^Mlipu par lc Scnat d'une libre juridiction du 
H.fi...»»l. m?iU mm Im jtuidiction du Scnat. Cetait le dernier pas, 
^f iMi |.Mw ili. ImI1'Iv>j««c, vlaus ccttc voic perilleuse par laquelle le 
|WMM'(.ii i.s*i»ulll pa*»'*^ dc la majiistraturc a la majorit^ du 
Ui'hm| (i ) '. 

/m MMMM«f(i'^i, lNUiM>\iuu>i, \\\K\\^\\:\< i Manuel des Antiquites romaines. 

Novam fuisse rem concedamus. Immo,cumquis eo consilio 
ad conventum quemdam rem faciendam refert, ne ipse periculo 
suo faciat suisque, ut ita dicam, cervicibus onus imponat, non 
est quod dicere velimus id esse probandum. Nam nulla est 
tyrannis multorum in commune congressorumtyrannide pejor, 
cum nemo sit inter illos a quo ratio peti possit, quique in se 
recipiatquod majorpars consilii jusserit. At videbimus infra 
TuUium consulem, quod de conjuratis censeret senatus, suo id 
non minore periculo esse jussurum, quam quodipse censuisset. 

Dicet forte aliquis non potuisse rem ad Patres vocari quin 
contra jus ageretur. Equidem potuisse certum affirmare non 
ausim. Duo haec tamen animadvertenda habentur, quae satis 
animadversa fuisse non video. 

Primo ea fuit consuli potestas, senatusconsulto ultimo facto, 
ut quae vellet eoque quo veiiet, modo, judicare iili iiceret. Nul- 
lius igitur juri nocere poterat nisi suo : de suo autem jure si 
quid cedere eum juvaret, cujusnam referebat? Ipse videret ! 

Quod eo magis attendendum est, quod consuli, ut ea quae 
essent sui officii ageret, quodam consilio uti licebat, atque ad 
iliud consilium quos vellet homines admittere. Jam vero cur 
ille,si forte placeret, senatu ipso, ut consilio, uti non poterat? 

Hoc autem diligentius observandum puto senatui eam fuisse 
certo facultatem ut cives quosdam hostcs judicaret, quod idem 
fere erat ac si illos jussisset interfici. Jamque, post factum de- 
cretum ultimum, jure illo in Catilinam et Mallium usus fue- 
rat (i).Atqui nihil fere aliud a senatu petivitconsul nisi ut, quod 
in Catilinamfecisset,idem inCatilinariae conjurationisconscios 
facere vellet. Nam, quia in custodiis habebantur, unum Patribus 
erat eos judicare hostes et viia privare. 

Nihil ergo esse videtur cur rem ad senatum vocare consuli 
nonlicuerit; quo autem consilio vocaverit, nunc quaerendum 
est. 

traduit sous la direction de Gustave Humbert (Paris, 1892), t. VII, 
p. 481. 
(i)Sall., C^f//., XXVI. 

II. — Quo consilio rem adsenatum consul pocoperit. 

Sunt qui negent ipsum deconjuratis sententiam ferrenoluisse 
Ciceronem alia mente, nisi ut gravissimae pericula ferendae sen- 
tentiae effugeret. Noluisse eum arbitrantur popularibus inimi- 
citiis se offerre : 

" Ce serait mal connaitre Ciceron, inquit J.-B. Mispoulet, 
que de le croire capable d'un pareil acted'dnergie, surtout apres 
le proces dc Rabirius (i). » 

Duo hic habes contra Ciceronem parum vere dicta : eum inerti 
et male forti animo semper f uisse, atque ea demum in re, more 
suo, segni timidoque egisse consilio. Quod utrumque facturus 
sum, pro mea facultate, utfalsum existimes. 



I . Atque ut primum dicam de Cicerpnis indole animoque, 
fatcor fuisse illum, aliquo modo mente incertum^ nimisque in 
contrarias partesdistrahi solitum. 

Neque sane mirum. lUi enim ea erat vis ingenii ut, ubi consi- 
iium esset capturus, quid boni quidve mali utraque sententia 
haberet, facillime clarissimeque perspiceret. Citius sane firmius- 
que se ad agendum parat, qui minus acuto utitur ingenio. Cum 
enim in iis, quae mente agitat facienda, quid sit fortasse incom- 
modi male videat, minime cunctatur, inque faciendo facile 
promptus est. 

Equidem haud nescio fuisse qui sagaces in perspiciendo et 
firmi in deliberando simui exstarent. Caesarem appeiiare 
satis sit. At praeterquam res habenda est rarissima, Caesari 
eximium quidem tuit vel in scribendo ingenium; attamen neque 
impetu, neque spiendore quodamque quasi lumine orationis 
praestitisse eum notum est. Cujus rei ea ratio est quod animi 
motibus imperare solebat. 

Itaque forsitan quaesieris num idem homo simul esse possit 

(i) Oper. cit., p. 2o3. 

is quem sui impetus animi saxeum ferreumque non moveant, 
atque is qui orationis dulcedine et quadam incitatione et nitore 
legentes delectet. Quod idem est ac si quis fieri forte posse nega- 
verit ut, vi ingenii atque virtute, Caesarem esse et Ciceronem uni 
homini contingat. 

Putoigituresse concedendum tantamentissagacitatetantaque 
animi mobilitate et mollitia fuisse praeditum Ciceronem, ut is 
esset qui in consilio capiendo aiiquando incertus cunctaretur. 

Neque tamen semper cunctatus est, neque tam saepe quam 
dici est solitum. Tria enim fuerunt per totam ejus vitam tem- 
pora, gravissima inquam, in quibus quid consilii caperet,dubium 
forte habere posset : primo quando Catilinaria habita est 
conjuratio, deinde exorso civili bello, postremo cum mortuo 
Caesari, se ultorem et quasi haeredem Antonius praestitit. 

Porro in civili bello inter Pompeium et Caesarem haesisse 
eum ancipitem fatendum est; neque tamen hoc neglegendum, 
ita res tum se habuisseut civi bono libertatisque amico haerere 
fortasse liceret. 

In ceteris autem duobus temporibus, animo eum fluctuatum 
esse, nemo est qui jure contendere possit. Quis enim esse pote- 
rat in conjuratione deprehendenda vigilantior, in opprimenda 
promptiorPUbi remparari certior fit, Catiiinam ipsum ad sena- 
tumvocat gravissimisque insectatur verbis; simul curat ut sint 
ocuh circum conjuratos auresque; quid secreto meditentur per 
suos videt auditque, atque facit ut, coacto senatu, inviti de re 
fateantur. 

At sane, cum fuit capitis eosdem damnaturus, proxima ante 

nocte, non potuit quin, somno adempto, effundendi civium san- 

guinis imagine commoveretur. Quod ilii profecto adeo non est 

exprobrandum, utcontra decori sit atque ornamento. Signum 

enim est eum fuissse natura humanum (i). 

(i) De se ipse dixit : « Me natura misericordem, patria severum; cru- 
delem vero nec natura nec patria esse voluit. Denique istam ipsamper- 
sonam vehementem etacrem, quam mihi tempus et respublica imposuit, 
jam voluntas et natura ipsa contraxit : illa enim ad breve tempus seve- 
ritatem postulavit; haec in omni vita misericordiam bonitatemque desi- 
derat. (Orat. pro P, Sylla.) 

Verum quum venittempus agendi, postquam, contra Silanum 
pro morte conjuratorum dicentem, Caesar eloquentissime locu- 
tus erat, quasi contrarias opiniones breviter commemoraret, 
Silano assentiri non dubitavit, lataque a Patribus sententia, 
celer in agendo, ante noctem conjuratos interfecit. 

Neque segnius Antonio restitit. Isti enim, nulla adhibita 
cunctatione, hostem se professus est. Cum vero adversus homi- 
nem multomilite circumdatum, nuiium esse locum oratori, sed 
esse ad arma tantummodo recurrendumarbitraretur, Roma pro- 
fectus est. 

Veliae autem in Brutum incidit, Italia quoque exeuntem. Qui 
hortaius est eum vehementer ut Romam rediret, ubi eloquentia 
habenda non esset inutilis iibertati. Tum ille, neglecto periculo, 
urbcm regressus, celeberrimas illas Philippicas habere coepit 
orationes, quibus, velutarmis, strenue atque constantissime pro 
republica dimicavit, usque ad eam diem cum, devicta libertate, 
suprcmum hoc ci amoris pignus dedit, ut, satis jam se vixisse 
ratus, impigre aequissimoque animo, Antonii sicariis cervices 
porrigerct. 

Itaquc si belii civilis tempore cunctatus est quid faceret incer- 
tus, at certe neque in conjuratione deprehendenda vel oppri- 
menda,ncquc in nitendo contra Antonium, uilo modo ita haesit 
ut consilia ejus torperent. 

Cctcrum, quoquo modo de ejus consiliis se rem habuisse 
volucris, hoc sanc fateberis eum nunquam timore ignavoque 
animo cgisse. 

Ncquc sane ci fuisse contenderim hanc animi fortitudinem 
qua quis, rcbus adversis major, omnia constantissima immo- 
taquc mcntc sustinet, saxo illi similis quod Vergilius dixit mediis 
in lluciibus, niolc sua stare. Vario cnim fortunae flatu Cicero 
jactatur; in rcbus bonis cxsuhat, in malis jacet. Virum autem 
vcrc fortcm cxistimcs qui, cum sit, ut Horatii verbo utar, 
«cercus» animo commoveri, ferreus est ad ineundatentandaque 
pericula. Immo quo magis est ille ccreus, quo magis dolore 
mordctur, scntitque animo quanti sit pretii id quod in aleam 

casus committit, eo majorem esse in se o.stehdit hanc, quae vir6 
laudi habenda est, fortitudinem. 

Ignavumfuisse arguis Ciceronem?Quodnam sitigiturpericu^ 
lum quod metu vitaverit fac ut moneas. Viam enim oratorunl 
vix ingrediebatur, cum a quodam Syilae liberto accusatus cst 
Roscius. Inter autem tot tamque graves oratores nenio fuit qui 
reum defendere auderet, iraeque proscribentium se offerre. 
Unus ausus est Cicero, fecitque ut Roscius a quaestione libera- 
retur. 

liiud posuit principium, sibique ita constitit, ut primo aeta- 
tis ejus tempori extremum tempus reperias simillimum. Nam 
ultimum vitae annum consumpsit in quodam quasi bello pericu- 
losissimo gerendo cum Antonio, ut dixi, viro omnium poten- 
tissimo. Audi unum ex nostris diserte scribentem : 

« La premiere Philippique, si on la rapproche des autres, 
paraittimide etpSle. Quel courage cependant n'a-t-il pasfallu 
pour la prononcer dans cette ville indifferente, devant ces s^na- 
teurs efifrayes, k quelques pas d'Antoine furieux, menacant, et 
qui, par ses emissaires, ^coutait tous les propos qu^on tenait 
contre lui : Ciceron finissait comme il avait commence. Deux 
fois k trente-cinq ans d'intervalle, il protestait seul, au milieu 
du silence general, contre un pouvoir redoute qui ne soufifrait 
pas de resistance ( i). » 

Neque tum, per illud, ut ita dicam, unius anni proelium; 
quidquam, quovis tempore, de virtuteconstantiaque remisit;- 
Cum vero victus, non domitus, nihil jam pro libertate haberet 
quod faceret, eam forti morte coluit. 

Ignaviter quidem mprtuum esse illum PoUio accusavit : 
mentitus est in eum quasi sibi ipse facilius sic ignosceret quod 
eum infidus deseruisset, immo tradidisset. At ipse Titus Livius, 
qui illi minus aequo favere est solitus, constanti animo mortem 
accepisse eum confessus est. 

Ex Plutarcho autem notissimum est eum, ubi Heren- 

(i).BoissiER, Ciceron et ses amis, 3« edit., Paris, 1874, p. 77, ■' 

nium ejusque sicarios, effuso cursu, yenientes post se audiyit, 
lecticam qua ferebatur poni iussisse. Tum sinistra manu ad 
mentum adducta, ut solebat, turbam sicariorum oculis intentis 
respexit. Horridi erant illi ct pulvere sordidi capiili, vultus 
exsanguis longoque moerore deformis,ita quidem ut miserentes 
piurimi militum caput obnuberent, dum eum Herennius jugu- 
laret : ipse vero, capite extra lecticam sponte posito, sicariis 
jugulum praebuerat 



2. — Igitur animi fortitudine Cicero haod caruit. Quod jam 
indicio est illum de Catilinae sociis ad senatum non eo retuiisse 
quod sibi, ut dicunt, segnis homo tuneret. 

Adde quod errant qui putant Rabirii causam eam fuisse cujus 
memoria iile impelleretur ut rem ad senatum vocaret judican- 
dam, non vero ipse judicaret. Nam accusatus erat Rabirius 
non quidem cives injuria judicavisse, sed exsecutum esse 
senatusconsultum adversus cives Romanos vitiose factum. Non 
aliam ob causam a duumviris erat damnatus, in eoque forsitan 
esset ut a populo ipso damnaretur, nisi,sublato per praetorem 
russi coloris vexillo, dimissa fuissent comitia. Itaque eo demum 
exemplo uti poterat tantum Cicero ut persuasum haberet se 
consulem, etiamsi necari.conjuratos senatus ipse juberet, non 
esse a culpa liberandum, si culpa esset, utpote qui senatuscon- 
sultum esset exsecuturus. Quod mihi certe luce clarius videtur. 

Igitur de Catilinae conjurationis consciisad senatum retulit, 
non quia sibi ipse metueret, neque eo consilio ut periculo 
subtraheretur. Quare autem retulerit, Jam sum breviter expla- 
naturus. 



Parum fecisset consul si principes conjurationis tantummodo 
emedio sustulisset. In civitate enim illa romana, cum populus 
rerum esset arbiter rempublicamque teneret, curandum erat 
consuli ut pessimi homines placere populo jam desinerent, Si 

res secus se haberet, etiamsi Lentulum aliosque occidisset, 
timendum illi erat ne semper conjuratio vigeret, magnaque 
spes Catilinae relinqueretur. Testis est enim Sallustius populum 
Catilinsie primum ejusque partibus favisse. 

Itaque hoc fuit in primis consuli consilium ut a nefandis 
hominibus populumalienumefficeret; neque alia estcausa cur 
remtotamad Patres revocaverit. Pone enim iilum solumpro 
jure suo de re cognovisseet judicasse : clamitare coepissent 
damnatorum amici eos a consule clam fuisse damnatos,quamvis 
essent crimine insontes, eoque ipso magis etiam quam antea 
causae eorum, pro qua necati injuria essent, favisset populus, 
graviusque jam dissensisset ab illo consule illisque optimatibiis 
qui, odio ac factione, homines a culpa vacantes interficere non 
dubitassent. 

Rem igitur, cum ad judices ordinarios non esset rejicienda 
— quod infra videbimus — ad Patres retulit, ut praesentibus 
multis, tribunis etiam plebis hominibusque p<^ularibus, palam 
cognosceretur atque judicaretur. 

Quid? Nonne legentium menti occurrit quomodo, legatis 
Allobrogum comprehensis, senatum coegerit ut,tabeIIisprolatis 
atque recitatis, indicia ederentur, omniumque oculis pateret 
quam scelesta,nefandaque conjurati meditarentur. De quibus 
omnibus, misso senatu, populum certiorem facere ipse voluit. 
Adde quod senatores constituerat, ad ea quae dicerentur facil- 
lime persequenda consuetudine et celerilate scribendi idoneos, 
qui omnia indicum dicta, interrogata, responsa perscriberent. 
Quae cuncta, eo modo perscripta, curavit ut per totam Italiam 
divulgarentur(i). 

Audi quemdam ex nostris dicentem : « On comprend a mer- 
veille que Ciceron, pour donner k Tinstruction judiciaire la 
publicit^ la plus retentissante ait prisceparti. » Optime hacte- 

(i) Cf. su^ra^ p. lo, et Pro Sylla^ 14. — Hoc fuit ab initio Tullio con- 
silium ut Catilinam ejusque socios vere conjuravisse, caedesque et 
incendia esse meditatos populus persuasum haberet. Dicebat enim in 
// Catilinaria (IV) : « Quod cooptavi, jam sum assecutus, ut vos omnes 
factam esse aperte conjurationem contra rempublicam viderelis. » 

nus ille ; haec vero addit : « Mais pourquoi ai-t-il demande au 
Sinat de juger les conjure's ( i ) ? » 

Quod quaerenti facile sane respondeas. 

Primum enim, qui legitime prudenterque ad id temporis 
omnia retulisse ad senatum consulem putat, is parum constare 
sibi videtur, cum eum male vitioseque duobus sequentibus 
diebus idemfecisse existimat. 

Deinde, quandoquidem consul ab initio fecerat, rectissime 
quidem te judice, ut cum ipso senatu rem totam gereret, mirum 
sane fuisset si illam, ultimo die, a senatu ad se solum revo- 
casset. Atque eo magis mirum quod res jam non erat integra. 
Tertia enim die Decembris testes senatus, voluntate consulis, 
audiverat : apud eum tabeilae fuerant recitatae, indiciaque 
exposita, tota denique inquisitio facta. Sequebatur sane ut sen- 
tentiam ipse, eadem consulis voluntate, ferret. Non erat enim 
quod judices, cognita causa, judicare consul non pateretur. 

Denique rem palam cognitam palam judicari opportunum 
erat. Nisi enim palam in curia judicata esset, non adfuissent 
conjuratis qui pro eis dicerent, occasioque amicis eorum data 
esset duriorem arguendi sententiam, remotis reorum defenso- 
ribus, ab uno homine latam. In ea fuit igitur mente consul ut 
populus persuasum haberet fuisse qui reos defenderent, qui 
contra mortis poenam eis inferendam, si quid esset dicendum, 
dicerent, audivisse simul omnia magistratus suos tribunos, 
cumque hi appellati abstinuissent quominus intercederent, 
signum esse nihil adversus conjuratos fuisse factum quod fieri 
non aequum esset atque legitimum. 

Causam ergo habes, eamdemque, ut mihi videtur, optimam, 
cur in senatu consul de conjuratis sententiam ferri voluerit. 

Negatum est vero unquam futurum fuisse ut Cicero dam- 
naretur, si vi potestatis suae ipse judicasset: « II est probable 
que personne n'eut ose le poursuivre; en tout cas, il ne se fut 
point trouve un jury romain pour le condamner (2), » 



(i\ J.-B, MispouLET, op, ciL, p. 203. 
(2) J.-B. MispouLET, ibid.y p. 23i. 

• Haec autem asseveranti tria mihi yidentur l^r^vissime 
respondenda. 

Ut de judicio contra Ciceronem lato primum dicam, non est 
obliviscendum, quod antea exposuimus, si quis proprie diCere 
yelit, non fuisse vere damnatum Cicerorem, sive quia priorem 
judicum sententiam posterior sententia eorumdem irritam 
fecerit, sive quia, ut ipse Mommsren notavit, judicium tulisse 
minime illi habendi sint, sed vim quamdam tantum adhibuisse, 
cum furenti Clodio forumque tenenti parerent. Quod cum ita 
sit, quocumque modo egisset consul, bona malave occasione 
accepta, fecisset profecto Clodius ut vis ei inferretur. 

Accedit ut ei aqua et igni sit interdictum, non quia rem a 
senatu judicari permisisset, cum ipsi soli fuisset judicanda, sed 
quia cives romanos occidisset. Cujus rei potuisse eum reum 
fieri, vel si sententiam solus pronuntiasset, nemo est qui non 
apertissime videat. 

Denique potestatem ex senatusconsulto ultimo consuli datam 
negant legitimam fuisse plerique nostrae aetatis scriptores. 
Quos quidem errare existimo elaboravique ut comprobarem. 

Verumtamen si ea res est ut de illa viri doctissimi, omnique 
studio et ira immunes, in errore versari possint, suspicari licet 
quam facile homo, cui esset animus impotens mensque odio 
capta, contra legem consulem egisse vel bona fide crediderit (i). 

Ex quibus cunctis colligas tandem oportet in eo prudentem 
fiiissie atquesapientem Ciceronem, quodtotam rem ad senatum 

(i) Perspicuum est J.-B. Mispoulet, in loco de quo hic agitur, certum 
habere potestatem consulis, facto senatusconsulto uliimo, fuisse omnino 
summam, ita quidem ut ei etiam cives romanos interficere pro jure suo 
liceret, neque opus esset rem ad senatum referre, immo peccaret si 
referret. Illi tamen loco hunc ejusdem locum, jam laudatum, conferre 
fortasse erit opportunum : (GiceronJ « a beau invoquer les precedents 
rdans la premi^re Gatilinaire) et pretendre que le decret du 21 octobre 
cid est senatusconsultum ultimum) lui donnait le droit de mettre k mort 
le chef de la conjuration; ce sont l^ des moyens oratoires qui ne pou- 
yaient tromper personne. En effet, il ne lui etait permis d'user du droit 
de vie et de mort qu'^ la condition de faire declarer, au prealable, Cati- 
lina ennemi public. » Haec cum illis male constare fatendumest^ immo, 
si quid sentiam dicere audeam, duo loca inter se aperte pugnare videntur, 
neque tamen, auod forsitan mireris, alterutrum verum putandum est, ul 
certe ex dictis hic, et supra (p, 52), intellegi licet. 

vocaverit : nuUa fuit enim via melior ut Catilinae partibus 
populus favere desineret, quod necessarium fuisse quis est qui 
negare velit ? 

Ex sententia autem consulis rem successisse ex Sallustia 
constat. Etenim plebs, « quae primo cupida rerum novarum 
nimis bello favebat, mutata mente, Gatilinae consilia exsecrari, 
Ciceronem ad coeium toilere : veluti ex servitute erepta gaudium 
atque laetitiam agitabat » (i). Cujus rei testem esse quoque 
Plutarchum jam supra vidimus (2). 

Re igitur tota ad senatum revocata, id assecutus est consul 
quod conjuratorum facinora notiora faceret, quasique in luce 
poneret, atque sic a Catilinae partibus omnium animos alie- 
naret. 

Hoc autem nunc quaerendum est num, de conjuratis cum ad 
Patres referret, opportunum fuerit hortari eum ut juberentur 
necari, neque poena minore afficerentur. 



CAPUT II 

DE POENA MORTIS IN CONJURATOS STATUTA 

Non desunt qui existiment Ciceronem consulem, quamvis 
grave supplicium a Catilinae sociis sumere ei liceret, pruden- 
tique consilio de conjuratione cognoscere senatum et senten- 
tiam ferre vellet, prudentius tamen facturum fuisse, si summo 
jure suo non usus, Caesari, pro minore poena quam capitis 
dicenti, assentiendum sibi esse putavisset. 

De quo tria haec ponenda mihi quidem videntur, quae sim 
confirmare nixurus : primo periculosiorem fuisse conjurationem 
quam quis lenioribus poenis sapienter mulctaret, deinde non 

(i) CatiL, 48. 

(2) Cf. p. 54.55. . : 

aliatn fuisse opportunam poenam nisi quae fpret gravissima 
quaeque extra ordinem inferretur, denique, ut quae tum 
facienda erant faceret, vera animi fortitudine opus consuli 
fuisse. 

I. — Quam periculosa fuerit conjuratio. 

I . Non leviora quaedam meditabantur conjurati sed gra- 
via, nefanda, atrocia. 

Cum enim consulatum ambiret Catilina, neque via legitima 
quo tenderet pervenire posset, vi eripere, quod frustra petiisset, 
mente statuerat. Tum « agitabatur magis magisque in dies 
animus ferox inopia rei familiaris et conscientia scelerum quae 
utraque eis artibus auxerat, quas supra memoravi. Incitabant 
praeterea corrupti civitatis mores quos pessima ac divorsa inter 
se mala, luxuria atque avaritia, vexabant (i). » 

Neque illi, quibus adjutoribus vel etiam amicis utebatur, ii 
erant qui incendio aut caede abhorrerent. Iterum audi Sallus- 
tium : « In tanta tamque corrupta civitate, id quod factu facil- 
lumum erat, omnium flagitiorum atque facinorum circum se 
tanquam stipatorum catervas habebat. Nam quicumque impu- 
dicus, adulter, ganeo... bona patria laceraverat, quiquealienum 
aes grande conflaverat, quo flagitium aut facinus redi- 
meret; praeterea omnes undique parricidae, sacrilegi, convicti 
judiciis aut pro factis judicium timentes, ad hoc, quos manus 
atque lingua perjurio aut sanguine civili alebat ; postremo omnes 
quos flagitium, egestas, conscius animus exagitabat, ei Cati- 
linae proxumi familiaresque erant... Sed juventutem quam... 
inlexerat, multis modis mala facinora edocebat... Sicausapec- • 
candi in praesens minus subpetebat, nihilo minus insontis 
sicuti sontis circumvenire, jugulare; scilicet, ne per otium tor- 
pescerent manus aut animus, gratuito potius malus atque cru- 
delis erat (2). » 

(i) Sallust. Catil,, V. 
(a) CaiiL, XIV-XVL 

Itaque turba illa ad omnia erat parata; quiaque, ut regnum 
sibi pararet, sicut ait idem Sallustius, consules atque optimum 
quemque esse interficiendos, ne quis sibi obstaret. ipse decre- 
verat, atque omnia simul esse miscenda incendioque turbanda, 
major audacia, majorque malorum facinorum usus suis inerat 
quam ut in exsequendo mandata cunctarentur. 

Adde quod multitudo illa mala, inopia pravaque mente 
invida, quae, in quaque magna civitate, semper novarum rerum 
auctoribus favet, omnia ferro flammaque vastavisset non alia 
fortasse consilio nisi ut, quasi ulta fortuna sua mala, ariimo 
indulgeret. 

Equidem haud ignoro Napoleonem,nomine tertium, scrip- 
sisse : « La conduite de Ciceron et du Senat ne peut guere 
etre justifiee. Violerla loi e'tait peut-etre une necessite; mais 
d^naturer la situation pour la rendre odieuse, recourir a la 
calomnie pour avilir les accuses... c'e'tait une preuve evidente 
de faiblesse. En effet, si les intentions de Catilina n'eussent pas 
ete travesties, ritalie entiere aurait repondu a son appel, tant 
on etait fatigue du joug humiliant qui pesait sur Rome... Cest 
par des bruits habilement repandus, par des exagerations dont 
Ciceron se moqua lui-memephis tard (Ad Attic.^lj 14), que 
les dispositions du peuple, d'abord favorables a la revolte, se 
tournerent bientdt contre elle (1). » 

Neque unus fuit Napoleo qui ita sentiret.- Nuper etiam eadem 
sententia alii cuidam ex nostris placuit (2). De ea igitur pauca 
hic dicenda sunt. 

Ut de Catilina primum dicam, ita ad perverse agendum 
indole pronus erat atque tam muhorum, Syliae tempore, san- 
guinem effuderat, totque aliis inde sceleribus se adstrinxerat, ut 



(i) Vie de Cesar, liv. II, ch. iii, Paris, i865, tom. I, p. 286. 

(2) Blondel, Histoire ^conomique de la conjuration de Catilina, Paris, 
1893, p. 401-402 : « Les caudataires de Taristocratie de la naissance, 
tels que Ciceron, les membres de Taristocratie de la fortune, tels que 
Salluste, ont eu seuls, avec leurs copistes, la parole devant la postent^, 
et ont defigur^ Catilina, dans des recits atroces, les uns absolument 
mensongers, les autres empreints d'une exageration evidente.- » 

nulli janxrei malae, quaecumque esset, impar fuisse existiman- 
dus sit. 

In hoc quidem satis consentitur ut eum Sallustius atro paulo 
magis, quam forte par esset, calamo oblinerit. Sive enim quo- 
4am artis studio, quo videlicet magis in libro exstaret emineret- 
tjue Catilina, sive quiaCaesar, cui mente favebat, eo minus 
<:onjurationi addictus fuisse videndus esset quo atrocior illa 
videretur, graviore forsitan penicillo speciem Catilinae ani- 
mique imaginem depinxerit. 

Attamen minime neglegenda estimago illa, quam, si in uni- 
versum consideraveris, non vero in singulas partes vel minimas 
divisam, homini similem fuisse facile arbitraberis (i).Nam prae- 
terquam, si quid forte Sallustium adduxit ut Catilinae scelera 
paulum augeret, nulla certe causa fuit cur falsa ementiretur, 
non desunt alii qui de his sceleribus cum eo fere consen- 
tiant. 

(i) Hic habes illum celeberrimum Sallustii locum : « L. Catilina, 
nobili genere natus, fuit magna vi et animi et corporis, sed ingenio 
malo pravoque. Huic ab adulescentia bella intestina, caedes, rapinae, 
discordia civilis grata fuere, ibique juventutem suam exercuit. Corpus 
patiens inediae, algoris, vigiliae, supraquam cuiquam credibile est. Ani- 
mus audax, subdolus, varius, cujus rei lubet simulator ac dissimulator; 
alieni adpetens, sui profusus, ardens in cupiditatibus; satis eloquentiae, 
sapientiae parum. Vastus animus immoderata, incredibilia, nimis alta 
semper cupiebat. Hunc, post dominationem L. Sullae, lubido maxuma 
invaserat rei publicae capiundae, neque id quibus modis adsequeretur, 
dum sibi.regnum pararet, quicquam pensi habebat. Agitabatur magis 
magisque in dies anirtus ferox inopia rei familiaris et conscientia scele- 
rum, quae utraque eis artibus auxerat, quas supra memoravi. » (V) Qui- 
bus haecce alibi adduntur : « Quod si quis etiam a culpa vacuus in ami- 
citiam ejus inciderat, cotidiano usu atque inlecebris facileparsimilisque 
ceteris efficiebatur. » (XIV) « ... Jam primum adulescens Catilina multa 
nefanda stupra fecerat, cum virgine nobili, cum sacerdote Vestae , alia 
hujuscemodi contra jus fasque. Postremo captus amore Aureliae Ores- 
tillae, cujus praeter formam nihil unquam bonus laudavit, quod ea 
nubere illi dunitabat, timens privignum adulta aetate, pro certo creditur, 
necato filio, vacuam domum scelestis nuptiis fecisse. Quae quidem mihi 
res in primis videtur causa fuisse facinus maturandi. Namque animus 
impurus, dis hominibusque infestus, neque vigiliis neque quietibus 
sedari poterat; ita conscientia mentem excitam vastabat. Igitur colos ei 
exsanguis, foedi oculi, citus modo, modo tardus incessus ; prorsus in 
facie voltuque vecordia inerat. Sed juventutem, quam, utsupra diximus, 
inlexerat,multis modis mala facinora edocebat.Ex illistestis signatores- 
que falsos commodare ; fidem, fortunas, pericula vilia habere, post, ubi 
eorum famam atque pudorem adtriverat, majora alia imperabat. » 
(XV, XVI.) 

tAi.. z*rr. z li^r ic ec -.3. ieiecza-ieirs* c:;::i5si ^e ameris volup* 
ttft:- -i. rusr^i : le 3Lic"-:gcgrr:r" icrrirerir z . 

N*.^i«t i.lt*r ictc^ Ci^c" -niiccis isnpcce- C5cero. Attamen 
t6t •-ir.^i.-: -* iCcLeri r.tr.t irer:^ recrii jra-ja cbscjrias narrare 
4 - . - » iivtt. *: f-L*5c: L^ rzieiic-zi ze j*^ Kir^ezs eum falsa 
ivvr» tzirt pr^r.-.-di-tt. iircc-e f ier: ill: Tel Je ccterfs habea- 
cUtrr. t:* vc r.egaret. 

Kq -iitzi r.aii nt^cio ea crr-: -i tsse soLiia quie posterius. in 
or^tione pro Cslio r.abira. professus fderft. Cossuecodinesenim 
c-ffi Ci*:.:r.a Coelius l-:ai:'-=ra% quae ab accusantibus iili ver- 
it\.'<iT.z^: czirr.-.T.':. Ea^igitur ei sri tisse, cux* ncgare con posset 
c^uv<:epatr'>nu% Cicero. uz-z:hoc supererat ut eas non adeo 
graves fai^se ostendere conaretur. ideoque minus atro quam 
antea colore Catilinam describeret. Quod legenti quae tum 
dixerit non est obliviscecdum. His igitur usus est verbis : 

" Habuit enim ille Carilina ... permulta mdJiimarum non 
« expressa signa, sed adumbrata vinutum... Erantapud illum 
fi illecebrae libidinum multae: erant etiam industriae quidam 
« stimuli ac laboris. Flagrabant vitia libidinis apud illnm; 
» vigcbant etiam studia rei militaris. Xeque ego unquam fuisse 
*' t.jle monstrum in terris uUum puto. tam ex contrariis, diver- 
y si squc intcr se pugnantibus naturae studiis, cupiditatibusque 
« conflatum. Quis clarioribus viris jworfam /ew/?ore jucundior ? 
u Quis turpioribus conjunctior? Quis civis meliorum partium 
€ aliquando? Quis ietrior hostis huiccivitati?.., IUavero... in 
« illo homine mirabilia fuerunt comprehendere multos amici- 

d) Cf. Saix.: « Animus audax, subdolus, varius »; et Cic, ProCaeliOy 
f;, 14 : " Hac illc tam varia, multiplicique natura. » 
(a) VtjnKucn.f Cic, 10. 

<c tia, tueriobsequio, cum omnibus communicare quod haberet; 
« servire temporibus suorum omnium pecunia, gratia, labore 
tt corporis, scelere etiam si opus esset, audacia... Neque unquam 
« ex illo delendi hujus imperii tam consceleratus impetus exsti- 
« tisset^ nist tot vitiorum tanta immanitas quibusdam facili^ 
« tatis et patientiae radicibus niteretur... Me ipsum, me, 
« inquam, quondam paene ille decepit, quum et civis mihi 
« bonus et optimi cujusque cupidus et firmus amicus ac fidelis 
« videretur (i). » 

In his quaedam animadversa tibi me voluisse vidisti. Ea sunt 
enim ex quibus appareat aut ad omnia facienda, ut quo tende- 
ret perveniret, paratum fuisse CatiUnam, aut parum haec firma 
esse quae pro illo a quibusdam opposita sunt (2). 

Hi enim scripseruntCatilinamnon itafuissesceleribus cooper- 
tum eo manifestum esse quod, anno 69 (a. J.-C), cum aliis 
quatuor et sexaginta senatoribus, a censoribus e senatu non fuerit 
ejectus, neque eum cum bonis consuetudines habuisse Cicero 
negaverit, neque tandem idem Cicero ab illo ipse abhorruerit, . 
cum in eofuerit, ut illum judicio defenderet. 

Quibus est respondendum, cum plura esse profecto quae cur 
ita se res habuerint causam praebeant, tum id praesertim quon- 
dam^ quodam tempore^ a Catilina multos deceptos esse^ qui nihil 
in illo tum viderent nisi ea quibus ad se vel optimum quemque 
aUiceret. 

Accedit ut nondum quaedam gravia admisisset scelera. Ut 
de uno tantum dicam, fiUum suum ipse tum non occiderat, 
quam rem nefandam postea commisisse ore omnium accusatus 
fuit(3). 

Ex his autem quae contra eum narrata sunt, nihU vel fere nihil 
esse verum credere eosdem Juvat, ex eo quod de adversariis 
adversarii taUa narrare, eo tempore, soUti sint. In quo eos errare 
recte existimaveris. Praeterquam enim id sentienti jam absti- 

(1} Pro Caelio, V-VI. 

(2) In illis est Blondel : op. cit,, p. 61-69. 

(3) Sallust., CatiL, XV ; Cic, / Cat,, VI. 

Hendum est, quin de illius aetatis hominibus quidquam credat 
vel etiam quaerat, tam multi de Catilina dixerunt, tantaque in 
luce ejus scelera posita fuerunt, ut de iis quidem non sit quod 
dubites. * 

Non erat enim sane Catilinae adversarius, ut unum appellem, 
Sallustius ipse qui, tres et viginti annos natus, conjurationis 
tempore, quid de Catilina non ab inimicis,seda plurimis senti- 
retur notum habere faciliime potuit, Qui etiam factum esset ut 
Cicero de ejusdem sceleribus ita in senatu vel in foro diceret, si 
timendum illi esset, ut jam dixi, ne amici hominis eum mentiri 
clamarent! Et re vera non clamaverunt, tacendoque confessi 
sunt nihil esse quod negarent (i). 

Neque est neglegendum animo audaci atque ad omnia parato 
non tantum fuisse ipsum Catilinam, sed inter eos, qui illum 
sequerentur, impetu vitiisque multos ei fuisse similes, vel etiam 
praestitisse, ita quidem ut, si ipse forte in re mala haesita- 
visset, haesitantem stimulassent. 

At, inquiunt, minime intellegi potest quare Catilina, urbe 
undique vastata, in quadam quasi solitudine regnare voluerit. 

Optime quidem dictum ! Res autem non ita se habebat. Ea 
enim Catilinae mens erat, non quidem ut urbem solitudinem 
quamdam faceret, sed ut, interfectis iis qui sibi obstarent, vds- 
tatisque eorum bonis, jam sine illo metu ullaque cura regnaret. 

Nihil est igitur quod incredibile existimes ex iis quae a conju- 
ratis parata fuisse veteres cuncti scriptores consentiunt. 

Neque sane de iis tibi dubitare licet eo quod forte, vel cuique 
populari civitati animo faveas popularisque homo Catilina tibi 
placeat, vel, liberae civitati inimicus, quidquid libertatem ever- 

(i) Lege quid de Catilina scripserit Mommsen : « Catilina fut Tun des 
plus selerats dans ce siecle fecond en sceleratesse. Ses tours de jeunesse 
appartiennent aux greffes criminels,plut6t qu'a Thistoire. Tout son exte- 
rieur, sa face bleme, son oeil egare, sa demarche moitie paresseuse et 
moitie hative, trahissait un sinistre passe. II possedait a un haut degre 
les qualites de chef de bande : sachant jouir et sachanl se priver, ayant 
le courage, la connaissance des hommes, Tenergie du crime, et maniant 
en maitre Pepouvantable enseignement du vice, qui pousse les faibles k 
leur chute, et, apr^s la chute, au forfait. » {Hist. Rotn,y trad. Alexandre, 
Paris 1868, t.VI. p. 327.) 

tere aut labefactare poterat, propitia voluntate, ut Caesar ipse, 
benignisque oculis adspicias. Sine studio enim quae dicta sunt 
audire, quae facta discere,- eum deeetqui sit cultorveritatis. 



. 2. Periculosissima igitur conjuratio habebitur, si quis quam 
gravia nefandaque meditarentur conjurati meminisse voluerit. 
Sed eo etiam periculosam fuisse eamdem existimabis, quod rei 
tam multi homines faverent ut timendum esset ne illa ex Cati- 
linae sententia succederet. Ea enim « vis morbi ac veluti tabes 
plerosque civium invaserat ( i ) » . 

Novarum enim rerum multi cupidi erant, quia commutari 
volebant alii, ut ita dicam, statum bonorum, alii statum 
civitatis. 

Neque sane mirum. Etenim bonis ita impares erant inter se 
vel cives ipsi Romani, ut iniquissime dissiderent. Nam cum 
muhi inopia laborarent, aliqui divitiis deUciisque diffluebant, 
eisque erat, ut Velieii Paterculi verbis utar, a pecuniae 
infamia. » Ex victo enim toto orbe terrarum argentum aurum- 
que Romam confluxerant, ad paucorum tamen commodum 
atque utilitatem. 

In Italia vero agri deserebantur; agricolaeque, in egestatem 
deducti, ad Urbem undique conveniebant, ita mali paupertate, 
cupiditatibus, vitiis, ira, desperatione, ut jam Italiae totiusque 
mundi quaedam quasi sentina Roma esse videretur. 

Hi miseria, illi luxuria, muhi otiose vivendo,sive quia sponte 
sive quia inviti vacabant, aUi denique alio modo, fecerant ut 
foenore atque aere alieno, gravissimis quasi cladibus, Urbs 
opprimeretur. Miseri igitur, quique, cum ob egestatem vel 
luxuriae studium mutuam pecuniam sumpsissent, non habe- 
bant unde solverent, res commutari cupiebant, novamque 
fieri bonorum partitionem. Quorum qui maxime erant natura 
temperati latifundia sahem eamque agri pubhci partem, quam 

(i) Sallust., CatiL^ XXXVI. Confer quid in capite sequenti dixerit 
Sallustius ut, quare conjuratio placeret multis, explanaret. 

non legitime acceptam obtinebant divites, civibus assignari 
vehementer expetebant. 

Addendum etiam quod eorum filii, quos proscripserat Sylla, 
exopiabant ut bona juraque rapta sibi tandem redderen- 
tur. 

Denique multitudo ilia pessima, qua nulla caret magna 
civitas. res iia turbari vertique avebat, ut ex divitum agris 
domibusque rapere et agere posset. 

Quod igitur ad bona attinet, alius in aliam panem animo 
trahebatur, ita tamen ut multi novas res cxpeterent. Itaque, 
quodam quasi morbo, ut aitSallustius, Urbslaborabat, aegris- 
que similis, quos lecto jacentes ardentissima febris urit, agita- 
batur neque ea erat quae conquiescereposset. 



Neque minor fuit de civitatis statu animorum agitatio. Plebs 
enim. cui ab initio ea mens fuerat ut reipublicae gerendae magis 
atque magis paniceps fieret, quemdam tandem principatum 
obiinebat. Sed, cum illa quae jam sibi paravisset jura satis 
nunquam esse duceret, natura praeceps, ea, quae senatui in 
civitate supererant, aegre ferre solebat, neque aliud exoptabat 
nisi ut ipsa quoque sola regnaret. 

«c Deja se faisait jour, inquit Mommsen, la maxime que la 
foule pauvre peut aussi bien que la riche oligarchie se consti- 
luer en puissance independante, et, cessant de subir la tyrannie, 
jouer au tyran a son tour. Et ces dangereuses opinions trou- 
vaient de l'echo jusque parmi la jeunesse des hautes classes; les 
raHines de la mode i)... » 

Mulii igiiur volebant minorem fieri in re publica gerenda 
senatus potestatem; quos propositi adjutores facillime habebat 
f^atilina, cum adversus senatum pro plebe se agere profiteretur. 
I>ixii enim in curia, die vigesima prima Octobris, « duo 
corpora esse reipubiicae, unum debile, infirmo capite, alterum 

(i) Iliatoirc romaine, trad, Alexandre, t. VI, p. 326. 

fiFmum sine capite : huic, cum ita de se meritum esset, caput, 
se vivo, non defuturum (i). » 

Dum turba ita sentiebat, viri civiles quasdam in factiones 
scissi abibant, quas quatuor fuisse, post Syllae abdicationem^ 
recte forsan credideris (2). 

Alii enim, qui optimates dicebantur, stabant pro gentibus 
suis, quarum, quamvis paucae essent, principes senatum con- 
siliis gubernare totamque rcm publicam regere solebant, 

Alii, inter nobiles, illis invidebant, optabantque ne in 
corumdem manibus res semper manerent : ex quibus Crassus 
erat. 

Factio autem popularis, quam Marii factionem dicere possis, 
quos Sylla vexaverat, eos omnes complectebatur. Praeerat illis 
Marii nepos, Gaesar. 

Quarta secta, quae militaris forsitan appelletur, ex illis 
hominibus constabat, qui, stipendiis apud Syliam factis, cum 
ad gerendam rempublicam pervenire inde non potuissent, res 
commutari eo consiiio cupiebant ut vel imperio vel divitiis poti- 
rentur. Quorum nemo notior quam ipse Catilina. 

Porro, quia optimates rempublicam tenebant, ceteris omni- 
bus una mens erat, ut eos ex honoribus muneribusque extur- 
barent. Itaque, exceptis quidem incendiis caedibusque, in hoc 
consentiebant ut plus minusve Catilinae inceptum oriri propitia 
voluntate viderent. 

Nemini enim ignotum est, ut duo homines maximi ponderis 
tantum appellem, Crassum Caesaremque de conjuratione in 
suspicionem venisse, ita etiam ut expresse accusati sint, ille 
ante conjuratorum mortem, hic postea. Quid? Testis est Plu- 
tarchus pfures exstitisse qui dicerent Ciceroni ea fuisse quibus 
illos conjurationi favisse comprobaret, eum vero illis parcere 

(1) Cic, Pro Murena XXV. — A Plutarcho (Cic., 14) Catilina dixisse 
fertur, « duo corpora esse rei publicae, unum cum capite debile, alte- 
rum, etc... » Sic quidem verba verbis rectius opponi fatendum est; 
neque tamen obliviscendum Ciceronem Catilinae in senatu dicentis 
verba ipsum audivisse. 

(2) Cf. Merim^e. Etudes sur Vhistoire romaine : la Conjuration de Cati- 
Jina, Paris, 1844, p. 3i. 



voluisse, ne, indicatis tam gravibus culpae sociis, Catilinae vires 
adderet 'i). 

Utrum quidem cum conjuratis vere consilia communicave- 
rini necne, non satis compertum est» adhucque disputatur (2). 
Hoc tamcn non dubium est quin illi, etiamsi non probarent 
neque forte cognoscerent quid de caedibus atque incendiis con- 
jurati meditarentur, seditioni tamen eo faverint quod utilis 
ipsis vidcretur ad id, quod sibi proposuerant^ facilius asse-* 
quendum. 

Neque negat ipseSallustius, quamvis Caesaris partes foveat^ 
Haec cnim scribit : « Quicumque aliarum atque senatus par- 
tium erant, conturbari rem publicam quam minus valere ipsi 
malcbant (3) ». 

Nobilcs autem complures, plus minusve occulte, consiliis 
Catilinae participes erant. Ubi enim illeeos, quibus maxima 
neccssitudo et plurimum audaciae inerat, in unum convocavit, 
a eo convenere senatorii ordinis P. Lentulus Sura (4), P. Au- 
tronius ^5), L. Cassius Longinus (6), G. Cethegus, P. et Ser, 
Sullae, Ser. filii (7), L. Vargunteius, Q. Annius, M. Porcius 
Laeca, L. Bestia (8), Q. Curius; praetereaex equestri ordine 
M. Fulvius Nobilior, L. Statilius, P. Gabinius Capito, C. Cor- 
nelius; ad hoc multi ex coloniis et municipiis, domi no- 
bilcs ((j! »). 

(i) Plut., Cic, 20. 

(2) Caesarem vcre conjurationi favisse diserte docet Suetonius. — 
Narrat etiam Plutarchus (Caesar^ 8) Ciceronetn a Pisone Catuloque 
fuisse posterius reprehensum, quod Caesari pepercisset, cum haberet 
unde cum accusaret. De quo Plutarchus addit se in dubio esse. — 
Noiissiinum quidcm Caesaris orationem, in senatu pro conjuratis habi- 
tam^ causam luisse cur ipsum, non Cato tantum, sed etiam alii multi in 
conjurationis suspicionem adducerent Nam e curia exeuntem aliqui ex 
adolcsccntibus, qui consuli erant praesidio, eductis gladiis circumde- 
dcrunt, ocuhs consulcm rogantes quid esset faciendum. Consul autera 
C(jrum impctum cohibuit, Caesaremque e morte eripuit (Plut., ibid.) 

rS) Sai.lust., Catilina, XXXVII. 

(4J Practuram tum iterum exercebat. 

(bS C^uacstor fucrat. 

l()\ Practor fucrat codem quo TuUius anno. 

liS lii ncpotcs dictatoris erant. 

?8J Trihunusplcbis desicnatus. 

(9) Sallust., Catil,, XVII. 

Unde patet et turbatn etviros civiles multos conjurationi 
tantum favisse, ut periculosissima res fieret. - 



3. Atque eo majus erat periculum, quod conjuratis multa 
erant, quibus senatum aggrederentur, senatui vero satis pauca 
quibus se a conjuratis defenderet. 

Foris enim in agris tum erant latronum manus, rapto viven- 
tium, quibus ne se jungerent multi homines rusticani, bonis 
evoluti, consuli timendum erat. Domi autem non minus erat 
metuenda turba gladiatorum, quorum animi venales,.armaque 
venalia. Denique Syllae veteranis militibus nihil magis in animo 
erat, cum vacarent, quam, moto bello, iterum ex militia fructum 
capere. Suus ergo erat conjurationi jam quasi paratus exer- 
citus. 

Rei publicae vero et senatui hoc opis tum non erat plurimum 
leges apud cives auctoritate valere. Jamdiu enim, praesertim a 
Syllae tempore, legum auctoritas frangi coepta erat. Nam 
iegibus tam graviter abusi erant Sylla aliique, et simul tam fa- 
cile contra leges pro voluntate se gesserant, ut vis earum ener- 
varetur. Neque in foro neque in Campo Martio is vincere sole- 
bat, cui virtus major esset aut causa meiior, sed qui audacia 
vel suorum turba polleret vei etiam largitione. Nam sua ven- 
debat populus suffragia. 

Itaque, imminuta quasique fracta legum religione, qua mul- 
tum ii valere solent quibus civitas est gubernanda atque defen- 
denda, nihil aliud senatui consuiique reliquum erat, nisi ut 
viribus copiisque praestaret. 

At nullafere Romae praesidia, nullae copiae. Immo nullus 
erat in Italia exercitus, Quid porro? Non alio modo se sena- 
tumque tueri domi poterat consul nisi praesidio apparitorum 
senatus, servorumpublicorum,praesertimqueeorum, quisponte 
ad rem publicam defendendam accurrerent. 

Quam ob rem plures senatorum, ut ex quarta Catilinaria ora- 
tione apparet, occidi conjuratos juberecunctabantur,quia vere- 

bantur ut haberet consul satis praesidii ad ea, quae statuissent, 
transigenda. 

Quibus ut animos adderet, his Ciceronem verbis usum esse 
nemini est ignotum : « Omnia et praevisa et parata et consti- 
tuta sunt, quum mea summa cura atque diligentia, tum multo 
etiam majore populi romani ad summum imperium retinendum 
et ad communes fortunas conservandas voluntate. Omnes ad- 
sunt omnium ordinum homines, omnium denique aetatum; 
plenum est forum, plenatemplacircaforum, pleni omnes aditus 
hujusloci ac templi... Quid ego hic equites romanos comme- 
morem... quos... hodiernus dies vobiscum atque hacc causa 
conjungit... Pari studio defendendae rei publicae convenisse 
video tribunos aerarios fortissimos viros, scribas item uni- 
versos : quos quum casu hic dies adaerarium frequentasset video 
ab exspectatione sortis ad communem salutem esse con- 
versos (i) ». 

Reipsa, qui sponte ad consulem defendendum concurrerunt, 
ii soli impedierunt quin ab inimicis occideretur. Neque pauci 
erant : « Cum enim ibat per urbem, inquit Piutarchus, tot 
cives eum circumdabant ut eorum multitudine forum paene re- 
pleretur(2) ». 

Praesidium quidem optimum, sed minime certum, cum nihii 
esset quo civesilli accurrere cogerentur ! 

Unde liquet quam periculosa res esset senatui consulique, ut- 
pote qui, cum tamnefandaeconjurationi tammultifaverent esset- 
que quasiparatus exercitus, neque auctoritate legum jam ener- 
vata neque militibus uti possent, ut se atque rempublicam tue- 
rentur. Una eratillis salus, si qua erat, nervose et sine mora 
decernere et quod decretum esset exsequi. 

i\)IVCatilin.,yU. 
(2) Plut., Cic, i6. 

II. — Quanti rei publicae interfuerit de conjuratis extra 
ordinem et vehementer agi. 

I. Nisi potestate extra ordinem sibi ex senatusconsulto data 
usus esset consul, si ad judices ordinarios, inquam, rejecisset 
conjuratos, opprimi potuisse conjurationem negandum esse 
videtur. 

Memor sis enim oportet eam fuisse tum legem Romanis ut 
rei, dum eorumde causa inquirerctur, in vinculis retineri veta- 
rentur. Itaque via cognoscendi judicandique ordinaria contra 
eos utenti necesse erat carcere abstineret (i) Porro multum 
praeteriisset tempus antequam conjurati judicarentur, resque 
simul ita se tum habebat ut causa non desset cur judicibus 
consul parum confideret. 

Lege enim vocandi erant Gatiiinae socii vel ad comitia centu- 
riata vel ad unam ex quaestionibus. 

Atqu» comitia centuriata trinundino saltem, septemdecim 
inquam diebus, ante diem comitialem indicenda erant (2). Equi- 
dem scio hunc morem non fuisse semper servatum (3). Sed, 
anno gS^a. J.-G.) latafuerat lex Gaecilia Didia, qua stuatuebatur 
ut jam utique servaretur. Tempore igitur Giceronis, neglegi 
vetabatur. Itaque Leniuli aliorumque conjuratione per indicia 
Allobrogumcertiore facta, si ad comitia centuriata rei fuissent a 
consule vocati, tantum temporis eis erat lege concedendum, ut 
possent artibus malis popuiumaliicere, quin etiam, quaecumque 
nefanda paravissent, ea exsequi. 

Praeterea coepta haberi comitia dimitti poterant sive ob 

(i) IUi tantumrei in carcerem conjiciebantur, qui satis dare non pote- 
rant. (Cf. Liv. III, i3 ; XXV, 4 ; — Dionys., XI, 46; — App., B. C., I, 
74). Ihering {UEsprit du droit romain, trad. de Meulenacre, Paris, 1877, 
t. II, p. i3o) memorat « parmi les garanties de la liberte personnelle.., 
Id liberte que,vers la fin de la republique,on laissait jusqu'au jugement 
au prevena contre lequel se poursuivait une accusation. » Idem addit 
— quod ab aliis negatur — :« La detention eiait possible... dansTancien 
droit ». 

(2) DioNYs., VII, 58, IX, 41, etc. 

(3) Liv., IV, 24 ; XXIV, 7 ; XXV, 2 ; XLI, 14. 

6 

quaedam auspicia e diriSy ut si quis morbo comitiali corrue- 
ret (i), sive ob aiispicia e coelo^ ut Jove tonante vel fulgu- 
rante (2), sive ob numiationem augurisconcilium alio die vocari 
jubentis (3), sive tandem, ne multus sim, ob intercessionem 
unius tribunorum plebis (4). 

Re vera dirhissum fuerat aliquanto ante concilium, cum de 
Rabirio ageretur. Quia enim animadverterat jam fore ut reus, 
cui erat amicus, damnaretur, Metellus, qui praetoris et auguris 
simul oflQcio fungebatur, adversa esse auguria pronuntiavit, 
sublatoque russi coloris vexillo, fecit ut comitia dimitterentur. 

Erat ergo consuli metuendum ne tempore ante judicium 
legitime dato male uterentur conjurati, aut etiam, postquam dies 
comitialis venisset, concilium dimitteretur vel ob causam fortui- 
tam, vel maxime unius tribuni aut auguris voluntate, cujus ani- 
mum rei potentissimi sibi conciliassent. Quod utrumque fuisset 
reipublicae gravissimum. 

Ceterum fatendum est comitia centuriata, eo tempore, reos 
judicare non esse solita. Judicare enim solebant quaedam con- 
silia, quae quaestiones dicebantur. Quarum quidem aliae erant 
perpetuae^ dXidiQ extraordinafHae.^noTt^jdL^no 149 (a. J.-C), 
munusobire coeperunt. Posteriores vero institui moris erat, vel 
cum, neglectis quaestionibus perpetuis, rei capitis ad populum 
vocabantur, quod erat maxime rarum, vel cum de re agebatur, 
quae ad nuUam quaestionum perpetuarum pertineret. Tum 
enim solemne eratpopulo senatuique quaestionem extraordina- 
riam constituere, ad quam res remitteretur. 

Quid autem metuendum esset, si ad unam ex illis qiiaestioni- 
bus rejiceretur causa conjuratorum, ex iis quae nuper etiam 
evenerant, non erat consuli incertum. .Nam ipsum Catilinam 
legati Africanorum, apud quaestionem repetundarum, medio 
circiteranno 65,accusaverant. Porro sententiam non tulerunt 

(i) Festus, p. 284; Serenus Sammonicus, DeMedicinafV, ioi5, sqq. 
(2^ « Jove tonante, fulgurante, comitia populi habere nefas. » Cic, De 
Divin.y II, 18, 42. — Liv., XL, 42. — Dio Cass., XXXVIII, i3. 
(3) Gic, De Legib., II, 12 ; III, 4. 
(4)Liv., IV, 2f;VI, 35;VII,2i. 

judices, nisi uno post anno, ita etiam ut reum absolverent. 

Neque multo post, proscriptos, Syllae tempore, occidisse 
idem arguebatur apud quaQstionem de sicarits^ cui praeerat 
C. Julius Caesar. Apertum erat facinus. Judicio tamen reus 
liberatus est. Voluit sane Caesar audacem sibi servare adversus 
Patres adjutorem. 

Unde fit ut Catilinae quaestionum illarum minimus esset 
timor. Nam, facto jam senatusconsulto ultimo, cum L. JEmi* 
lius Paulus accusationem ei minitatus esset apud quaestionem 
rfe rnnstituendam,accusationem iilam confidenter et superbe 
ipse excepit, et se rogare professus est ut, dum inquireretur, 
apud quemvis magistratum vel senatorem, vel apud ipsum 
Ciceronem, in custodia asservaretur (i). 

Arbitrabatur enim se ejusdemque rei socios, si ad judices 
ordinarios,usitatomodo,judicandi vocatiessent,facturos esse,vel 
verbis artibusque ut absolverentur, sicut ipse bis jam absolutus 
erat, vel audacia atque agendi celeritate ut prius quam judica- 
rentur ea quae tentare destlnavissent exsequerentur. 

Hoc quidem omnium oculis tam erat evidens, ut Caesar ipse 
reos ad judices ordinarios remittendos, usitatoque modo judi- 
candos, censere minime ausus sit. 



2. Poenam vero eum proposuisse inconjuratos extraordinem 
decernendam, morte vero minorem, jam dictum est. De quo 
audi Sallustium scribentem : 

« Caesar, ubi ad eum ventum est, rogatus sententiam a 
consule » dixit «... ita censeo : publicandas eorum pecunias, 
ipsos in vinculis habendos per municipia, quae maxurne opibus 
valent; neu quis de eis postea adsenatum referat, neve cum 
populo agat ; qui aliter fecerit, senatum exustumare eum contra 
rem publicam et salutem omnium facturum (2). » 

Quam poenam, novam quidem, non eam tamen fuisse exis- 

(1) Cr. Cic, / Cattl,, VIII. Neglecta accusatio illa cecidit. 

(2) Catil., LI. . 

times quae rebas periculosissimis par esset. Erat enim primum 
municipiis gravis molestaque. « Habere videtur ista res, aiebat 
Cicero, iniquitatemsiimperarevelis; diflBcultatemsirogare(i). » 
Nam cum essent municipia sui juris, timendum erat ne nol- 
lent eos sine ulla utilitate custodire, quorum si quis forte vincula 
rupisset, gravis ipsis poena impenderet (2). 

Fac autem quodsperabat consul hoc evenisse, eum muni- 
cipia reperisse quae id, quod omnium causa statutum esset, 
non putarent esse suae dignitatis recusare : nemo tamen non 
videt futurum fuisse ut damnati poenam illam non persolve- 
rent, si eorum princeps Catilina proelio secundo uteretur. Tum 
enim graviter in conjuratos municipia se gerere noiuissent, 
neque eos carcere inclusos cohibere, cum metuendum illis 
fuisset ne, si factioni victae paruissent, vincentis iram ultio- 
nemque subire cogerentur. 

Itaque nihii aliud velle.is videbatur, cui poena illa muictari 
conjuratos placebat, quam omnia armis fortunaeque belii com- 
mittere. Dequoconsentirenon poteratconsul, quin in re civili 
graviter peccaret. 

Accedit ut, quod quidem erat maxime attendendum, si Cae- 
sari consul assensusesset, iis omnibus qui conjurationi dom 
forisque aperte vel occulte faverent, nullo modo fracti fuissent 
animi, neque causam hanc illi deseruissent, quam utique spe- 
ravissent victoria tandem esse forte potitiyram. 

Porro eorum animos frangi magni referebat. Dum enim 
quid de conjuratis faciendum esset Patres rogabantur, narrat 
Appianus « ingentem tumultum fuisse ante curiam et conscio- 
rum magnam trepidationem. Lentuli autem et Cethegi servi 
libertique, assumptamagna manu artificum,conati sunt perpos- 
ticum in praetorum aedes irrumpere et vi dominos eripere. Quo 
cognito, Ciccro procurrit ecuria, dispositisquepraesidiis, rever- 
sus urgebat sententias(3). » 

(i) IV Cat,, IV. 
(2) Ibid,, ibid. 
(3jApp.,5.CiV., II, 5. 

Res enim nullam cunctationem recipiebat, omniaque erant 
metuenda, nisi consul, gravissimo quodam consilio, Lentulo 
aliisque vitam, et amicis eorum spem, simul eriperet. 

Foris quoque, conjuratorum morte nuUa via melior erat 
faciendi ut Catilinae ipsius exercitum, quem spes auxerat, diffi- 
dentia timorque minorem efficeret. Nam a ut quisque voiun- 
tarius aut ex sociis in castra venerat, aequaliter distribuerat 
Catilina, ac brevi spatio legiones numero hominum compleverat, 

cum initio non amplius duobus miilibus habuisset Hostibus 

occasionem pugnandi non dare; sperabat propediem magnas 
copias sese habiturum, si Romae socii incepta patravis- 
sent (i) ». 

Interfectis igitur iis, quibus ille incepta commiserat Romae 
patranda, id repente auferebat consul, quo maxime ipsi Cati- 
linae suisque animi addebantur, eidemque tam nocebat quam si 
illum, praelio facto, vicisset. 

. Quod quidem ipsa res declaravit. Nam « postquam in castra 
nuntius pervenit Romae conjurationem patefactam, de Lentulo 
et Cethego ceterisque, quos supra memoravi, supplicium sump- 
tum, plerique, quos ad bellum spes rapinarum aut novarum 
rerum studium inlexerat, dilabuntur (2) ». Neque alia Catilinae 
spes relicta est nisi fortiter moriendi. 

Romae autem, cum, occisis Lentulo ceterisque, e carcere 
consul exiret, erant in foro haud pauci conjurationis conscii 
qui^ non cognita re, exspectabant dum nox veniret ut quos 
vivere credebant, facto impetu, liberarent. Postquam autem eis 
Gonjuratos « vixisse » nuntiavit, statim dispersi sunt (3), non 
tantummodo quia jam nulla vincendi spes erat, verum etiam, 
teste Appiano, quia erat contentus quisque evasisse et 
latuisse (4). Jam igitur de se curabant, nullo modo de conjura- 
tione, quam, ut ita dicam, cum hominibus interfectis inter- 
fectam esse arbitrabantur. 

(i) Sallust., CatiLy LVI. 

(2) Ibid., LVII. 

(3) Plutarch., Cic, 22. 

(4) DeBell.civ., II, 6. 

Neque ergo mirum quod prudenter civilique consilio egisse 
consulem omnes conciamaverint; dictum jam a senatu patriae 
patrem, magno plausu et clamore, dicebat populus servatorem 
Urbis alterumque conditorem (i). 



CAPUT III 

QUAM FORTEM SE CONSUL PRAESTITERIT 

Rem publicam si attenderis prudentissime egisse consulem 
minime incertum habebis. Si vero ad ipsum respexeris, minore 
usum esse eum prudentia forsitan fatearis. 

Quid vero illi gloriosius, quid majoripotuit esse honori quam 
se victimam rei publicae praestare? Nemini enim dubium erat, 
nc ipsi quidem, quin, si conjuratos interficeret, in certissimum 
discrimcn veniret, ne homines populares, foro quandoque forte 
potiti, ulciscendi studio eum gravissimis poenis afficerent. 

Quamobrem Quintus, frater ejus, iique qui ipsi erant amicis- 
simi, in Caesaris sententiam propenso animo iverunt (2); qui 
ctiam surgentes consulem circumdederunt, effusisque lacrimis 
rogaverunt ut eidem ipse, studio sui, assentiretur (3). 

(i) Plutakch., Cic., 22. 

(2)7Hi., 21. 

(3) Rcm in contrariam prorsus partem interpretatus est J.-B. Mis- 
poulct, nescio qua ratione deceptus. « Les chefs experimentes du parti 

conscrvatcur, inquit, tenterent un supreme effort dans le but d'efiacer 

rimprcssion produite par reloquence de (Cesar) leur adversaire... Ils 
quitlcrcnt lcur place, gravirent 1 estrade, entourerent la chaise curule du 
magistrat (Ciccron) et le prierent de lallier a sa voix la majorite en pleine 
dcroute. » (Op, n7 ,'p. 21 3.) 

Ilac interpretatione minima fit res quaedam magna. Certum est autetn 
intcrprctantcm erravisse. Ex Plutarcno enim (Cic, 21) constat eos qui 
csscnt Ciceroni amicissimiin Caesaris sententiam ipsos ivisse. Qui velis 
if^itur eosdem a consule efflagitavisse ut ipse contra hanc sententiam 
diccret? Adde quod, si efflagitavissent, lacrimis abstinuissent, quas eos 
cfTundere ridiculum plane fuisser, nisi salus consulis ageretur. Pos- 
trcmo quid voluerint lecerintque, ex quarta Catilinaria oratione planis- 
simum apparet atque clarissimum. 

Nec potuit consul quin eorum vocibus lacrimisque commo- 
veretur atque magis magisque jam perspicuum haberet quam 
res foret sibi periculosa. Quid ergo agerct? Fuit sanehoc in ejus 
vita tempus gravissimum, in quo quidem ostendere potuerit 
quanto in amore civitatem suam haberet, quamque dignusesset 
cujus magnum animum posteri colerent atque mirarentur. 

(( Patres conscripti, mquit, ego mea video quid intersit. Si 
eritissecuti sententiam Caesaris, quoniam hanc is in republica 
viam, quae popularis habetur, secutus est, fortasse minus erunt, 
hoc auctore et cognitore hujus sententiae, mihi populares impe- 
tus pertimescendi : sin iliam alteram, nescio an amplius mihi 
negotii contrahatur. » 

Quaecumita essentfortissime concludentem audi : «Sed tamen 
meorum periculorum rationes utilitas rei publicae vincat... Nec 
tamen ego sum ille ferreus, qui fratris carissimi atque amaniis- 
simi praesentis moerore non movear, horumque omnium lacri- 
mis, a quibus me circumsessum videtis. Neque meam mentem 
non domum saepe revocat exanimata uxor, abjecta metu filia, et 
parvulus filius, quem mihi videtur amplecti res puWica, tan- 
quam obsidem consulatus mei... Moveor his rebus omnibus, sed 
in eam partem ut salvi sint vobiscum omnes, etiamsi vis aliqua 
me oppresserit, potiusquam et iili et nos una rei publicae peste 
pereamus. j) 

Vuit igitur consulant prospiciantque patriae Patres conscripti, 
populi romani nomen salutemque defendant, ipsi parcere ac de 
ipso cogitare desinant, minime dubius fore ut, si quid obtigerit, 
aequo animo paratoque moriatur (i). — Non quidem hanc ob 
causam mortuus est occisus, sed ob gloriose factum contra 
Antonium proque libertate bellum. Attamen quod adversus 
conjuratos fortiter fecit ea causa fuit cur multa mala pateretur. 

Clodii enim furore ac scelere concitata, paucis post annis, 
turba popularis ei aqua et igni interdixit, bonaque ejus publicari 
voluit. Cujus quidem rei ita eam poenituit ut, sexdecirn post 

(i) IV CaU, V, II, passim. 

menses, uno omnium suflfragio, in patriam ille reduceretur (i). 

Neminem fugitantea,cumconsulatum illedeponebat,Metellum 
tribunum plebis prohibuisse ne ad populum oi^ationem haberet. 
Nihil aliud iste permisit nisi eum, more solito, jurare se officio 
bene esse-defunctum. Juravit autem Cicero se rempublicam sal- 
vam eflfecisse. Idemque universus populus ipse juravit (2). 

Neque aliter est posteris existimandum. Equidem scio Gice- 
ronem consulem haud impedivisse quin Respublica, jam morbo 
quodam aflfecta quasique senio laborans, in alia mox discrimina 
veniret. 

Cave vero ne ei exprobres id demum non fecisse quod nemo 
facere posset. 

Sed hoc est utique fatendum illum rempublicam, quam tota 
mente coleret, legitimo simul et prudenti consilio salvam suo 
tempore eflfecisse. 

Quod quidem non tam parum est ut non ei multae laudi ha- 
bendum sit atque maximo omamento. 

(i) Plutarch., Cic, 33. 
(a) /Wi., a3. 

